qundao/data-zh-poetry huggingface dataset:
悼亡诗为方众父赋
作者：李应徵
朝代：明
体裁：五言排律

玉魄千秋夜，悲风起白杨。黛销尘镜色，粉落故衣香。蕙帐凄琴瑟，金钗堕凤凰。魂应随上妇，贵不待中郎。梦失高堂窅，猿啼楚峡长。回思画眉处，彷佛嫁时妆。
新柳
作者：李应徵
朝代：明
体裁：七言律诗

舞罢春梢晓露清，缕金试唱不胜情。忽牵鸥梦眠难定，似怯莺梭织未成。月影乍窥陶令宅，风条渐拂汉家营。也知今日青青色，强半荑枝向旧生。
正月十六夜毕孟侯至
作者：李应徵
朝代：明
体裁：五言律诗

春草忽已绿，春潮寒到门。喜从新雨后，得共故人言。小妇调中馈，残灯续上元。庭梅未摇落，还拟数开尊。
江行与苏生别
作者：李应徵
朝代：明
体裁：五言律诗

葭菼正苍苍，缘流水一方。平沙连极浦，斜日上危樯。坐惜故人别，因悲江路长。行行秣陵近，回首各他乡。
浪口渡
作者：李应徵
朝代：明
体裁：五言绝句

柳风吹浪花，溪云澹无色。偶此争渡人，日夕未遑息。
烟霞洞
作者：李应徵
朝代：明
体裁：五言绝句

古洞鸦路深，杳渺不知处。忽见烟云来，疑从此中去。
琴者王生为予鼓石上流泉之曲走笔赠之
作者：李应徵
朝代：明
体裁：古风

凉风飒飒天气肃，高楼置酒悲夜促。新歌妙舞且暂停，听君鼓却流泉曲。指下泠泠百道鸣，散入秋山万溪玉。一弦一弹清我心，欲断不断声相续。君不见齐门瑟，燕市筑，独立狂歌向人哭。丈夫轗轲亦如此，琴中之声何为尔。
登蓟门望塞外有感二首·其一
作者：李应徵
朝代：明
体裁：七言律诗

经略当年西出师，曾传塞外走燕支。如何士马东归日，犹是朝廷右顾时。风偃旌旗閒虎豹，月寒戈甲卧熊罴。长歌一曲燕云断，坐听高城鼓角悲。
登蓟门望塞外有感二首·其二
作者：李应徵
朝代：明
体裁：七言律诗

帝障排空斥堠分，卢龙刁斗夜无闻。单于避饮长城窟，都护移屯细柳军。铁甲聚昏沧海日，朱旗远绕黑山云。班生浪有如椽笔，不勒燕然第二勋。
秋夜归自苕水泛月莺脰湖寄沈子勺
作者：李应徵
朝代：明
体裁：古风

朝辞若下城，暮驱笠泽艑。景物忽已改，川原亦邈缅。娱目惟清晖，百里同一眄。月出梅堰高，水落松陵浅。曲渚屡萦纡，环洲溯回转。澹澹波生烟，遥遥云没岘。枫林霜欲丹，蒹葭露初泫。境会心自恬，神旷理逾显。同怀寄秋水，离念得所遣。
舟中眺雪
作者：李应徵
朝代：明
体裁：五言排律

俯仰迷江甸，东南冻未苏。扁舟下远水，积雪断寒芜。朔气连沧海，穷阴混太湖。潇潇兼霰密，脉脉受风扶。大地遥浮越，低空近压吴。山川纷莽苍，云木半虚无。雁路才分影，鸥沙祗辨呼。戢鳞潜素鲤，侧目逗饥乌。色借齐宫并，音操郢曲孤。披来朝练净，映处夜珠枯。不用裁梁赋，偏宜入剡图。乍惊容鬓似，却怪岁华徂。腊渐回杓斗，春先到酒垆。乾坤原浩荡，泥滓暂崎岖。自笑寒暄态，谁燃造化炉。圣朝阳德在，白日丽高衢。
花朝集徐德甫园亭
作者：李应徵
朝代：明
体裁：五言律诗

一室成丘壑，悠然会远心。馀寒春色浅，过雨药阑深。蝶戏才窥幔，莺啼稍出林。绿尊留客醉，随意坐花阴。
苏生尔宣向尝任侠报仇兼善秦汉篆刻近从吴门过予山中作歌赠之
作者：李应徵
朝代：明
体裁：古风

君不见专诸鱼肠化秋水，要离坟树悲风起。吴宫霸气久已销，侠骨犹然香未死。苏生宝剑光陆离，少年报仇人所知。即今隐迹埋吴市，剑锋折作囊中锥。黄金剖鹊大如斗，白玉盘螭压双纽。雄心镂向方寸中，仇人血溅丹砂红。秋山飞雨声飒飒，惨澹光铓寒白日。看君意气尚如虎，那能老作江湖客。丈夫腰下有昆吾，何不东枭岛夷西击胡。试拂燕然一片石，可堪还勒汉铭无。
落叶二首·其一
作者：李应徵
朝代：明
体裁：七言律诗

西风萧飒战初降，吹落长门泪共双。暗杂繁霜沉晓角，乱扶疏雨入秋江。迷离空径深留屐，约略寒山远到窗。扫尽玉阶愁不去，依依帘月对残缸。
落叶二首·其二
作者：李应徵
朝代：明
体裁：七言律诗

朝来谁扫拂云柯，摇落偏宜傍晚多。汉苑哀螺曾入曲，洞庭秋水忽生波。柝中影度关山月，梦里声残子夜歌。咫尺天涯人共远，满林风雨下松萝。
薛素临赵承旨吹箫美人图歌
作者：李应徵
朝代：明
体裁：古风

吴兴王孙笔楚楚，丹青貌得吹箫女。宛转如疑咽素秋，月白宵寒凤飞去。题识犹存学士名，数行颇得临池趣。谁人书画兼擅场，谁同赵宋称雁行。河东佳人小字素，妙曲曾将凤箫度。丽情秀压锦江涛，霞笺色夺芙蓉露。标韵俱从指下生，妖妍独向毫端吐。吴兴得似未得真，佳人貌画兼貌身。含娇转盼邀凤史，有声无声皆入神。此时珠帘散华烛，此时紫箫奏新曲。月痕依微脱口朱，星月参差动纤玉。朱唇乍启梁尘空，玉指频弄兰心通。祗觉春风生合坐，忽移形影向图中。图中坐上宛相肖，嬴女却对秦宫照。天籁俄分倚独鸣，清音倏断迷双笑。独鸣双笑两依稀，只今化作彩云飞。骤然顾态犹疑是，睹久寻声始觉非。寻声顾态神犹动，巫峡荆台别通梦。风前屡误拂书蝇，月下初闻罢箫凤。箫声只隔鸳央水，凤吹蛾眉呼欲起。司马青衫湿尽无，春兰寂寞秋风里。
谒长陵
作者：李应徵
朝代：明
体裁：五言排律

历数归真主，风云护泰坛。入关承汉祚，定鼎协殷盘。帝业仍宗子，皇都实壮观。荆蛮方逊国，代邸即长安。礼乐临轩策，旌旗出塞看。天声曾勒石，地界几鸣銮。老上庭还徙，温禺血未乾。关山残月暗，榆木陨星寒。薄葬遵文德，丰碑象武桓。乌号陵邑守，龙气鼎湖蟠。驰道通原庙，周庐列从官。乾坤留剑舄，伏腊拜衣冠。宫殿秋阴肃，松杉晓露团。万年圭鬯毖，此日守成难。南牧频飞檄，西戎未解鞍。虚闻劳七萃，犹自抗三韩。圣轨诚难继，神功故不刊。威灵长在目，流恨翠微端。
谒长陵
作者：李应徵
朝代：明
体裁：五言排律

历数归真主，风云护泰坛。入关承汉祚，定鼎协殷盘。帝业仍宗子，皇都实壮观。荆蛮方逊国，代邸即长安。礼乐临轩策，旌旗出塞看。天声曾勒石，地界几鸣銮。老上庭还徙，温禺血未乾。关山残月暗，榆木陨星寒。薄葬遵文德，丰碑象武桓。乌号陵邑守，龙气鼎湖蟠。驰道通原庙，周庐列从官。乾坤留剑舄，伏腊拜衣冠。宫殿秋阴肃，松杉晓露漙。万年圭鬯毖，此日守成难。南牧频飞檄，西戎未解鞍。虚闻劳七萃，犹此抗三韩。圣轨诚难继，神功故不刊。威灵长在目，流恨翠微端。
送康元龙还闽时归自海上
作者：李应徵
朝代：明
体裁：七言律诗

书生尊俎笑谈兵，幕府还闻倒屣迎。九塞昔曾驱马度，五湖今许放舟行。海天云树无诸国，客馆莺花槜李城。莫道倦游归计拙，春风意念倚门情。
重送万和甫还江西
作者：李应徵
朝代：明
体裁：七言律诗

去岁今年雨度回，寸心遥指白云隈。城头击鼓天未曙，江口候潮�正开。望望美人南国远，凄凄孤雁朔风哀。明朝此地看山色，愁绝还登百尺台。
长水雨中送董君谟还四明
作者：李应徵
朝代：明
体裁：古风

溪云压林林气黑，长河黯澹无颜色。大艑驱来笠泽风，一片归帆雨中湿。送君此去归旧山，东湖之水流潺湲。四明崇峰二百八，一一峰尖如黛鬟。董生潇洒磊落之才亦如此，对此可以开神颜。我歌四明送君酒，何惜相逢暂携手。便应唤汝董糟邱，酒池之中可拍浮，尽埽尔我坎坷抑塞之穷愁。丈夫意气自有主，为龙为蛇何足数。无钱但须典鹔鹴，有酒便能赋鹦鹉。少年得意多揶揄，却笑乃公尔何苦。仰天大叫白日徂，腐鼠那敢惊鹓雏。男儿世间何事不可作，但不能以此七尺为侏儒。功名富贵可以赤手博，摧眉俛首胡为乎。世人闻之皆掩耳，董生之前可语此。酒阑歌罢君发船，我亦还家渡长水。
题清音阁赠朱君采
作者：李应徵
朝代：明
体裁：古风

君采天下彦，乘时奋辽廓。身虽在轩冕，志不忘岩壑。朝谢桓氏骢，暮罗翟公雀。结楼临青苕，憺焉守玄漠。一水既当户，众山亦罗郭。俯瞰激清泠，仰瞩熙崖㟧。旷然招远风，萧疏振林薄。并入山水间，情境两寂寞。绿尊时时开，清言复间作。心期契鸿冥，世变付龙蠖。达人操其权，神理或可托。
三洲岩
作者：李应泌
朝代：明

三洲崖石翠岧峣，金削芙蓉冠碧霄。空洞欲吞潭底月，峥嵘雄压海门潮。扣舷渔父应难觅，采药仙翁去莫招。几度凌风游绝顶，松涛千顷散箫韶。
秋日甘侍御招饮二首·其一
作者：李应祥
朝代：明
体裁：七言律诗

一上层楼俯大荒，四山晴色晓苍苍。楼头鹤去人俱远，槛外江流天共长。树著寒烟迷汉口，雁横秋影过衡阳。知君柱下元仙吏，到此能无八翼翔。
秋日甘侍御招饮二首·其二
作者：李应祥
朝代：明
体裁：七言律诗

丹梯百尺起重闉，登眺真令眼界新。石上独齐崔颢句，空中不著武昌尘。最堪宴赏江山色，可奈关愁草树春。日暮凭栏不成醉，剧因烽火望三秦。
秋日登楼二首·其一
作者：李应祥
朝代：明
体裁：五言律诗

秋夜登黄鹤，凭阑忆楚天。横河落汉水，新月上晴川。欸乃渔歌远，徘徊雁字蹁。长风应可驾，何处觅回仙？
秋日登楼二首·其二
作者：李应祥
朝代：明
体裁：五言律诗

去国风尘日，还家烟树时。胜游踏遍处，何似此楼奇。题诗羡崔颢，挥麈慕元规。徘徊忆今古，惆怅重遐思。
东禅寺
作者：李应祯
朝代：明

松杉满院风，瓜豆一篱绿。不闻车马过，时得高人宿。日暮还独归，怅望城东曲。
东禅寺
作者：李应祯
朝代：明
体裁：五言绝句

松杉满院风，豆荚一篱绿。不闻车马喧，时有高人宿。
和丘时雍太守
作者：李应祯
朝代：明

解印归来草结庵，逢人便欲口三缄。鬓将半秃宁忘世，骨未全消尚畏谗。别墅贮春常载酒，晴湖泛月不张帆。年时种得梅千树，要看花开雪满岩。
成化戊戌十二月十六日与吴原博史明古张子静游阳山入云泉庵观大石联句
作者：李应祯
朝代：明

岩岩者大石，奇观人所诵。遐想十载余，初游四人共。舍舟始登陆，杖策不持鞚。是时日当夕，兹山气逾滃。入门信突兀，拾级骇空洞。落星何破碎，灵鹫宜伯仲。仰观神欲飞，俯瞰心屡恐。鳞皴苔藓剥，骨立冰雪冻。神驱道裤呵，鬼劈文错综。尊严凛君临，张拱俨宾送。环列尽儿孙，拥护等仆从。欲假愚公移，谅匪雍伯种。卧鼓慨桴亡，对臼怯杵重。猊吻讶未收，龙鬣怒难控。凝血疑痛鞭，立肺讵冤讼。上漏还启窗，中通自成弄。大惟补天功，小可砭肌用。分矢肃慎来，浮磬泗滨贡。廉利并攒剑，兀隉侧倚瓮。峄山辱嬴秦，艮岳遗汴宋。截彼民具瞻，壮哉客难奉。僧讲点头应，将射没羽中。尘缘契三生，阵图怀七纵。竹幽补堂坳，树古嵌坳缝。窦黑炊烟熏，坎平钟乳壅。盘盘栈道危，炜炜水泉动。登顿足力疲，眺望眼界空。松露发欲濡，潭月手可弄。穷攀任生皲，醉吟微带齆。列坐对弯跧，大呼应锽。嗜癖牛李愚，诗战邹鲁哄。
成化戊戌十二月十六日与吴原博史明古张子静游阳山入云泉庵观大石联句
作者：李应祯
朝代：明
体裁：古风

岩岩者大石，奇观人所诵。遐想十载余，初游四人共。舍舟始登陆，杖策不持鞚。是时日当夕，兹山气逾滃。入门信突兀，拾级骇空洞。落星何破碎，灵鹫宜伯仲。仰观神欲飞，俯瞰心屡恐。鳞皴苔藓剥，骨立冰雪冻。神驱道裤呵，鬼劈文错综。尊严凛君临，张拱俨宾送。环列尽儿孙，拥护等仆从。欲假愚公移，谅匪雍伯种。卧鼓慨桴亡，对臼怯杵重。猊吻讶未收，龙鬣怒难控。凝血疑痛鞭，立肺讵冤讼。上漏还启窗，中通自成弄。大惟补天功，小可砭肌用。分矢肃慎来，浮磬泗滨贡。廉利并攒剑，兀隉侧倚瓮。峄山辱嬴秦，艮岳遗汴宋。截彼民具瞻，壮哉客难奉。僧讲点头应，将射没羽中。尘缘契三生，阵图怀七纵。竹幽补堂坳，树古嵌坳缝。窦黑炊烟熏，坎平钟乳壅。盘盘栈道危，炜炜水泉动。登顿足力疲，眺望眼界空。松露发欲濡，潭月手可弄。穷攀任生皲，醉吟微带齆。列坐对弯跧，大呼应锽䃔。嗜癖牛李愚，诗战邹鲁哄。落照红抹赭，归云白流汞。拜奇得颠名，忧坠成噩梦。试与扣山灵，傥售捐薄俸。
成化戊戌十二月十六日与吴原博史明古张子静游阳山入云泉庵观大石联句·其一
作者：李应祯
朝代：明

岩岩者大石，奇观人所诵。遐想十载余，初游四人共。舍舟始登陆，杖策不持鞚。是时日当夕，兹山气逾滃。入门信突兀，拾级骇空洞。落星何破碎，灵鹫宜伯仲。仰观神欲飞，俯瞰心屡恐。鳞皴苔藓剥，骨立冰雪冻。
成化戊戌十二月十六日与吴原博史明古张子静游阳山入云泉庵观大石联句·其七
作者：李应祯
朝代：明

栖禅余百年，问僧仅三众。凭虚围曲阑，架壑出飞栋。
成化戊戌十二月十六日与吴原博史明古张子静游阳山入云泉庵观大石联句·其三
作者：李应祯
朝代：明

廉利并攒剑，兀隉侧倚瓮。峄山辱嬴秦，艮岳遗汴宋。截彼民具瞻，壮哉客难奉。
成化戊戌十二月十六日与吴原博史明古张子静游阳山入云泉庵观大石联句·其九
作者：李应祯
朝代：明

登顿足力疲，眺望眼界空。松露发欲濡，潭月手可弄。
成化戊戌十二月十六日与吴原博史明古张子静游阳山入云泉庵观大石联句·其二
作者：李应祯
朝代：明

神驱道裤呵，鬼劈文错综。尊严凛君临，张拱俨宾送。环列尽儿孙，拥护等仆从。欲假愚公移，谅匪雍伯种。卧鼓慨桴亡，对臼怯杵重。猊吻讶未收，龙鬣怒难控。凝血疑痛鞭，立肺讵冤讼。上漏还启窗，中通自成弄。大惟补天功，小可砭肌用。分矢肃慎来，浮磬泗滨贡。
成化戊戌十二月十六日与吴原博史明古张子静游阳山入云泉庵观大石联句·其五
作者：李应祯
朝代：明

僧讲点头应，将射没羽中。尘缘契三生，阵图怀七纵。
成化戊戌十二月十六日与吴原博史明古张子静游阳山入云泉庵观大石联句·其八
作者：李应祯
朝代：明

竹幽补堂坳，树古嵌坳缝。窦黑炊烟熏，坎平钟乳壅。盘盘栈道危，炜炜水泉动。
成化戊戌十二月十六日与吴原博史明古张子静游阳山入云泉庵观大石联句·其六
作者：李应祯
朝代：明

在悬太师击，攻玉诗人讽。仙煮充腹饥，俗支免腰痛。瑶琨产维扬，琅玕出乃雍。高题少室名，怪作东坡供。半空见玉蝙，千仞附青凤。
成化戊戌十二月十六日与吴原博史明古张子静游阳山入云泉庵观大石联句·其十
作者：李应祯
朝代：明

穷攀任生皲，醉吟微带齆。列坐对弯跧，大呼应锽。嗜癖牛李愚，诗战邹鲁哄。
成化戊戌十二月十六日与吴原博史明古张子静游阳山入云泉庵观大石联句·其十一
作者：李应祯
朝代：明

拜奇得颠名，忧坠成噩梦。
成化戊戌十二月十六日与吴原博史明古张子静游阳山入云泉庵观大石联句·其十二
作者：李应祯
朝代：明

试与扣山灵，傥售捐薄俸。
成化戊戌十二月十六日与吴原博史明古张子静游阳山入云泉庵观大石联句·其四
作者：李应祯
朝代：明

落照红抹赭，归云白流汞。
成化戊戌十二月十六日与吴原博史明古张子静游阳山入云泉庵观大石联句·其四
作者：李应祯
朝代：明

落照红抹赭，归云白流汞。拜奇得颠名，忧坠成噩梦。试与扣山灵，傥售捐薄俸。
春日山村晚步
作者：李应祯
朝代：明

寂寂柴门草色新，深深云树鸟啼春。夕阳西下东流急，不见沙头唤渡人。
登黄鹤楼
作者：李应祯
朝代：明
体裁：七言律诗

荆州倦客赋登楼，不似吾今在鄂州。远地岂无乡土念，佳时难得故人游。青山老去从今日，黄鹤归来定几秋？还约凤凰台上伴，临风酾酒更椎牛。
登黄鹤楼
作者：李应祯
朝代：明
体裁：七言律诗

黄鹤高楼日再登，古人好事亦何曾。西来江汉流千里，南接衡巫翠几层。此地胜游盈杯酒，平生高兴一枝藤。满天明月未归去，要看银河水作冰。
奉使涂中作
作者：李应荣
朝代：明
体裁：古风

驱车出东郭，远上天台城。峰高插霄起，屹立如回屏。前涂在云杪，彷佛秋蛇行。俯视万壑底，涧水嘈嘈鸣。恍然心目眩，几欲堕危峥。况兼风雨至，泥滑如饴饧。一步三退缩，战慄若履冰。仆夫屡颠踬，行者难为情。神武恢疆宇，垂念及生灵。俾将诚信辞，以息东南兵。藐焉一小子，敢不来趋承。
宝陀寺
作者：李应诏
朝代：明

茫茫鹫岭水云赊，今古庄严大士家。槛外碧空垂法象，月明岛屿尽莲花。
喜吟社新成简听玉
作者：李庶
朝代：明

论交共有斯文契，结社欣逢至治年。道谊相资期化俗，词章何用学通仙。亭台落日烟霞里，杖履清风水玉边。珍重杨雄偏好静，竹门深锁白云连。
上总戎
作者：李延兴
朝代：明
体裁：古风

大将军，出沙漠，万里河山尽开拓。马嘶紫塞霜草寒，雁飞白海烟涛阔。旗拂戎帐空，箭穿鲁缟薄。虏其名王归，四面凯声作。功成献俘蒲萄宫，天青日白开鸿濛。遂使楼烦林胡之遐壤，化为冠带衍为提封。明年草青春色浓，征人解甲醉卧林花红。我恨不识赵充国，又恨不识塞上翁，拔剑起舞歌春风。
与戴元礼黄山人期登石径山谒道陵而山人不至
作者：李延兴
朝代：明
体裁：七言律诗

百年登眺问谁宜，涧转林回石磴危。潮落空江秋笛起，云生虚室夜钟迟。庙门雨黑愁山鬼，阶草霜黄集野麋。天地无情归浩劫，一樽聊复散襟期。
与薛十二过寿宁精舍得歌字
作者：李延兴
朝代：明
体裁：五言律诗

鸣雨过青嶂，飞烟绕碧萝。庭空留鹤迹，江静听渔歌。长夏迎人少，高年礼佛多。飘飘飞锡处，千里又相过。
东林图
作者：李延兴
朝代：明
体裁：七言律诗

匡庐遗想定如何，文物风流也自多。月满空山号虎豹，日穿林樾涨藤萝。青莲结社朝乘犊，白水渔竿晚浴鹅。多半蟠根是仙李，向阳枝叶更婆娑。
东波洗砚池
作者：李延兴
朝代：明
体裁：五言绝句

毫分赤壁雨，墨染蜀山云。旗照龙蛇影，波涵星斗文。
乱后入城有感
作者：李延兴
朝代：明
体裁：七言律诗

金汤天险尽成隳，遗老空伤汉鼎移。城柝乱鸣寒雨夕，酒旗斜挂夕阳时。田庐荒弃无人住，骨肉奔逃到处疑。最是多情双语燕，向人如诉主人悲。
京口夜泊
作者：李延兴
朝代：明
体裁：七言律诗

醉客满船歌月明，隔江灯影逐人行。帆冲雨脚回京口，钟送潮头打石城。南渡衣冠愁北望，东皋箫鼓报西成。桑田海水依然在，不管人间有变更。
仲冬月
作者：李延兴
朝代：明
体裁：古风

斗标建子仲冬月，晓天云掩残月魄。满城霜气利如刀，敝褐蒙头出不得。旭日无光风伯怒，冰合水泉厚地裂。凭高旷望目力超，瀚海天山千丈雪。波涛永閟蛟龙宫，原野深藏狐兔穴。南山榛栗尽枯死，出猎何人驰驷驖。俄顷风收氛翳开，万里云天清帖帖。青旗飐飐酒家楼，杖头恰有钱三百。何物小儿为侣俦，座上能诗有仙客。月斜醉倒花树下，铜龙漏下五十刻。
儿岭
作者：李延兴
朝代：明
体裁：七言律诗

月落荒村白雾收，晓行霜气袭貂裘。星连紫极龙光动，海入青天蜃气浮。风壤渐通辽霫部，云山直接契丹州。皇皇北镇神灵在，好驭飙车到上头。
养鱼池
作者：李延兴
朝代：明
体裁：五言律诗

涵空一镜碧，日晚出纤鳞。挟雨隔苍海，冲波碎绿蘋。沔南誇丙穴，周什荐嘉宾。白首清江曲，谁怜独钓人。
出猎图
作者：李延兴
朝代：明
体裁：五言律诗

大漠阴风起，煌煌猎骑来。关弓霜月满，吹角塞云开。射虎惭无术，呼鹰谩有台。萧条空见画，粉墨乱尘埃。
初二晚凉登东楼
作者：李延兴
朝代：明
体裁：七言绝句

瑟瑟青枫水郭秋，买鸡携酒上东楼。一瓢欲赠山中客，掷上青溪傲许由。
初夏雨坐
作者：李延兴
朝代：明
体裁：五言律诗

白雨传疏点，红亭纳快风。荷香清浦近，竹暗细泉通。问道随关尹，横经愧马融。衰迟竟何补，江海任飘蓬。
别山中友
作者：李延兴
朝代：明
体裁：七言律诗

峰回径转雪嵚崟，隐者柴门费独寻。谷口断云遮草屋，楼头斜照隔枫林。黄金买贵交游绝，白首穷经岁月深。明发分襟两相忆，那堪寥落动愁心。
别易水诸公
作者：李延兴
朝代：明
体裁：七言律诗

一家远隔万重山，古道人稀独自还。夜月屡倾燕市酒，春风不度雁门关。晴天雨散千峰外，野屋云生半席间。兄弟何时重会面，灯前相对话时难。
卖花
作者：李延兴
朝代：明
体裁：五言绝句

风送卖花声，花香扑珠酒。买尽担头春，半是青楼妇。
卢龙
作者：李延兴
朝代：明

迢递卢龙塞，苍茫滦水波。青林云气重，白涧雨声多。四皓终归隐，三良谩有歌。秋风关海上，回首泪滂沱。疋马空山路，孤烟老树村。松阴连草屋，涧水绕柴门。秋晚蜂成蜜，年深鹤有孙。行藏吾道在，白首信乾坤。
卢龙·其一
作者：李延兴
朝代：明
体裁：五言律诗

迢递卢龙塞，苍茫滦水波。青林云气重，白涧雨声多。四皓终归隐，三良谩有歌。秋风关海上，回首泪滂沱。
卢龙·其二
作者：李延兴
朝代：明
体裁：五言律诗

疋马空山路，孤烟老树村。松阴连草屋，涧水绕柴门。秋晚蜂成蜜，年深鹤有孙。行藏吾道在，白首信乾坤。
双节诗
作者：李延兴
朝代：明
体裁：古风

明山清，鄞水碧，山水之间好田宅。宅前华表高出青云端，金字双题灿星日。秋窗隔树霜灯明，白发妇姑宵纺绩。水寒绩断心绪劳，门掩凄风抱儿泣。风吹儿声转飘扬，愁云压树坟草黄。夫君骨已化，青天杳茫茫。炳烈千古心，迥随白日悬穹苍。弓冶传家好孙子，丹桂满林吹古香。异哉一门两共姜至今，大江之南奕奕有炯光。我尝考古节妇为传记，积雨林扉散秋气。云开日出海霞飞，万丈朝晖射天地。无情沧海枯惟兹，节妇之节古难敝。我生也晚无复见古人，唐虞世远虚歔欷。安得鞭丰霳，叫阊阖，笺皇穹，尽令薄海内外回淳风。
双鹤吟
作者：李延兴
朝代：明

若有太古之仙，乃在瀛洲之上，方壶之间。门前双鹤不知几岁月，雪飞风舞迥隔青云端。天空月白双影静，玉笙合奏瑶台寒。石坛暝踏松子落，林蹊晴啄苔花残。仙翁手执相鹤经，一卷逸思汎若孤云间。兴来引双鹤，笑入三茅山。三茅山中瑶草碧，九皋雨散春烟湿。鹤飞乱点层峰青，彩凤苍鸾往往与相识。价重不减双南金，质瑩不弱双白璧。不慕懿公之华轩，不逐王乔之飞舄。不巢西湖处士之孤山，不憩黄州谪仙之赤壁。栖紫霞，护丹室，六翮棱层曝朝日。友茅君，呼木客，尽日听琴香案侧。山中之人问讯时，相过蝉联飞绕羊公石。鹤之逝，风翩翩，遥空云落秋无边。鹤之返，山娟娟，红尘不到芸窗前。恍如元方季方在颍谷，倏如陆机陆云来洛川。灿如同颖之禾敷秀唐叔壤，宛如王雎之鸟著美周南篇。薛公之鹤何其夥，赵抃之鹤何其偏。异哉两仙骨，不偏不夥全其天。问鹤往时托巢在何许，邈在辽海之东华表柱。问仙豢鹤到今凡几春，前五百年尝与令威一相遇。鹤飞来，向何所。不渡海之涯，不涉江之浦，直欲飞近天上神仙之官府。天门寥阔不可通，谁到十二琼楼最高处。莫延伫，邓林之广岂无一枝之可栖，何为乎涉云霄，冒风雨。春去秋来恣轩翥，仙亦竟不留，鹤亦更不驻。山耶鹤耶笑我䠥？於风尘，相随直上青云去。
双鹤吟
作者：李延兴
朝代：明
体裁：古风

若有太古之仙，乃在瀛洲之上，方壶之间。门前双鹤不知几岁月，雪飞风舞迥隔青云端。天空月白双影静，玉笙合奏瑶台寒。石坛暝踏松子落，林蹊晴啄苔花残。仙翁手执相鹤经，一卷逸思汎若孤云间。兴来引双鹤，笑入三茅山。三茅山中瑶草碧，九皋雨散春烟湿。鹤飞乱点层峰青，彩凤苍鸾往往与相识。价重不减双南金，质莹不弱双白璧。不慕懿公之华轩，不逐王乔之飞舄。不巢西湖处士之孤山，不憩黄州谪仙之赤壁。栖紫霞，护丹室，六翮棱层曝朝日。友茅君，呼木客，尽日听琴香案侧。山中之人问讯时，相过蝉联飞绕羊公石。鹤之逝，风翩翩，遥空云落秋无边。鹤之返，山娟娟，红尘不到芸窗前。恍如元方季方在颍谷，倏如陆机陆云来洛川。灿如同颖之禾敷秀唐叔壤，宛如王雎之鸟著美周南篇。薛公之鹤何其夥，赵抃之鹤何其偏。异哉两仙骨，不偏不夥全其天。问鹤往时托巢在何许，邈在辽海之东华表柱。问仙豢鹤到今凡几春，前五百年尝与令威一相遇。鹤飞来，向何所。不渡海之涯，不涉江之浦，直欲飞近天上神仙之官府。天门寥阔不可通，谁到十二琼楼最高处。莫延伫，邓林之广岂无一枝之可栖，何为乎涉云霄，冒风雨。春去秋来恣轩翥，仙亦竟不留，鹤亦更不驻。山耶鹤耶笑我蹩�于风尘，相随直上青云去。
周大尹惠香
作者：李延兴
朝代：明
体裁：七言律诗

天香满袖出蓬莱，云气溟濛接上台。芝圃秋前新采得，玉皇案侧远携来。九门传诏衔鸡舌，百和薰衣笑鹿胎。喜甚兰交许分赠，小轩焚处静风埃。
周大尹祭祀还
作者：李延兴
朝代：明
体裁：七言律诗

使旌秋出凤凰台，吴楚千峰紫翠开。水伯驱潮催舵转，丰霳挟雨逐车回。琴边白鹤迎仙盖，席上青云照酒杯。好是纪行诗满帙，惊人丽句压琼瑰。
和前韵
作者：李延兴
朝代：明
体裁：七言律诗

旃檀林迥绝蒿莱，瑞霭薰蒸自鼎台。旭日兰芽和露摘，秋风桂子逐云来。丹炉夜久龙嘘气，玄圃春深鹿养胎。细埽虚轩艺嘉种，断无俗客踏芳埃。
和前韵
作者：李延兴
朝代：明
体裁：七言律诗

青云北起望金台，路入瀛洲岛屿开。晓日歌楼湖上出，秋风征旆雁前回。明虹斜照参差雨，远海平铺潋滟杯。好写江山入吟思，酒边烂熳埽琼瑰。
和友人韵
作者：李延兴
朝代：明

乱臣倾庙社，祸本久胚胎。万里金城坏，千原铁骑来。人心今日异，天意几时回。痛哭英雄老，凄凉卧草莱。恩幸千年遇，艰危一旦遭。人材淹草莽，勋业付儿曹。死战酬明主，兼金买佩刀。归来衣甲破，虮虱费爬搔。月黑妖星现，云红战火然。鲁连终蹈海，乐毅又辞燕。痛哭怀明主，匡时倚大贤。那堪频眺望，白雁落霜天。秋气满龙漠，君王忽远巡。旌旗照天地，哀痛著丝纶。雨雪迷青野，风云动紫宸。汾阳忠烈大，一战熄兵尘。
和友人韵·其一
作者：李延兴
朝代：明
体裁：五言律诗

乱臣倾庙社，祸本久胚胎。万里金城坏，千原铁骑来。人心今日异，天意几时回。痛哭英雄老，凄凉卧草莱。
和友人韵·其三
作者：李延兴
朝代：明
体裁：五言律诗

月黑妖星现，云红战火然。鲁连终蹈海，乐毅又辞燕。痛哭怀明主，匡时倚大贤。那堪频眺望，白雁落霜天。
和友人韵·其二
作者：李延兴
朝代：明
体裁：五言律诗

恩幸千年遇，艰危一旦遭。人材淹草莽，勋业付儿曹。死战酬明主，兼金买佩刀。归来衣甲破，虮虱费爬搔。
和友人韵（四首）
作者：李延兴
朝代：明

乱臣倾庙社，祸本久胚胎。
万里金城坏，千原铁骑来。
人心今日异，天意几时回。
痛哭英雄老，凄凉卧草莱。¤
和友人韵（四首）
作者：李延兴
朝代：明
体裁：五言律诗

秋气满龙漠，君王忽远巡。旌旗照天地，哀痛著丝纶。雨雪迷青野，风云动紫宸。汾阳忠烈大，一战熄兵尘。
和周尹韵
作者：李延兴
朝代：明

雨馀秋水绕清轩，心迹双清好莫言。松寺寻僧陪鹤侣，茆檐对客数鸡孙。年光荏苒惊残梦，生事萧条忆故园。兵后故人知好在，那堪白首卧衡门。雨送微凉入小轩，日高深树听禽言。松崖花落蜂成蜜，芝圃苗肥鹤引孙。黄卷暗销閒岁月，青山宜问好田园。疏檐清簟琴觞静，时有高人访荜门。
和周尹韵·其一
作者：李延兴
朝代：明
体裁：七言律诗

雨馀秋水绕清轩，心迹双清好莫言。松寺寻僧陪鹤侣，茆檐对客数鸡孙。年光荏苒惊残梦，生事萧条忆故园。兵后故人知好在，那堪白首卧衡门。
和周尹韵·其二
作者：李延兴
朝代：明
体裁：七言律诗

雨送微凉入小轩，日高深树听禽言。松崖花落蜂成蜜，芝圃苗肥鹤引孙。黄卷暗销閒岁月，青山宜问好田园。疏檐清簟琴觞静，时有高人访荜门。
和安常寄山中友诗韵
作者：李延兴
朝代：明

郭西山好住多年，采药林深踏紫烟。黄鸟间关春雨里，青峰回合暮云边。蜗庐疏漏看儿葺，蠹简纷纭对客编。兵后故人成远别，那堪回首意萧然。清朝雅望称高年，台阁文章入浑然。青禁从容亲讲读，素书珍重问林泉。花明别馆寻幽到，酒熟良朋取次延。寂寞山中旧游处，紫苔芜没种芝田。白头览镜愧衰年，清晓翻经兴杳然。山叠锦屏横斗极，岸分珠雨落风泉。梦回隔水闻僧磬，饭饱耕云种玉田。多病马卿空有赋，谢官陶令未归年。
和安常寄山中友诗韵·其一
作者：李延兴
朝代：明
体裁：七言律诗

郭西山好住多年，采药林深踏紫烟。黄鸟间关春雨里，青峰回合暮云边。蜗庐疏漏看儿葺，蠹简纷纭对客编。兵后故人成远别，那堪回首意萧然。
和安常寄山中友诗韵·其三
作者：李延兴
朝代：明
体裁：七言律诗

白头览镜愧衰年，清晓翻经兴杳然。山叠锦屏横斗极，岸分珠雨落风泉。梦回隔水闻僧磬，饭饱耕云种玉田。多病马卿空有赋，谢官陶令未归年。
和安常寄山中友诗韵·其二
作者：李延兴
朝代：明
体裁：七言律诗

清朝雅望称高年，台阁文章入浑然。青禁从容亲讲读，素书珍重问林泉。花明别馆寻幽到，酒熟良朋取次延。寂寞山中旧游处，紫苔芜没种芝田。
和宣文刘仲德咏雪
作者：李延兴
朝代：明
体裁：七言律诗

虚轩看雪晓光微，却忆淮西破贼围。春瓮旋开千日酒，海尘不染六铢衣。天寒紫塞黄云合，风急苍江白雁飞。高卧忽闻佳客至，衣裳颠倒出荆扉。
和梅尹寄来韵
作者：李延兴
朝代：明

栗烈晨风坐转严，日高晴鹊忽喧檐。阶前雪洗苔痕出，门外春催柳色添。姓字已归迂叟传，丰穰屡问大人占。村翁野老时相过，羡杀香醪如密甜。明晨鞍马去难寻，亲友留连惜寸阴。北极星辰连远塞，南溟风雪动愁心。形容憔悴悲年暮，灯火青荧入夜深。回首高歌出门去，天涯寥落少知音。
和梅尹寄来韵·其一
作者：李延兴
朝代：明
体裁：七言律诗

栗烈晨风坐转严，日高晴鹊忽喧檐。阶前雪洗苔痕出，门外春催柳色添。姓字已归迂叟传，丰穰屡问大人占。村翁野老时相过，羡杀香醪如密甜。
和梅尹寄来韵·其二
作者：李延兴
朝代：明
体裁：七言律诗

明晨鞍马去难寻，亲友留连惜寸阴。北极星辰连远塞，南溟风雪动愁心。形容憔悴悲年暮，灯火青荧入夜深。回首高歌出门去，天涯寥落少知音。
和梅知府寄来诗韵
作者：李延兴
朝代：明

坐想亲朋摧肺肝，寄来尺素百回看。虚窗琴册尘埃乱，疋马关山雨雪寒。避地十年头欲白，去家千里泪难乾。酒壶烂熳堪谋醉，强拨羁愁一尽欢。束装晓发雪满路，云起荒山万里阴。菽水久违慈母养，绨袍还见故人心。哭怜阮籍穷途晚，赋写江淹别恨深。春满故园芳草绿，东风门外听车音。离筵酒尽暮烟微，儿子牵衣泣草扉。万里风尘诸弟散，十年江海故人稀。少陵苦恨无家别，季子羞誇衣锦归。谩忆山窗啸吟处，缃帘花影叠朝晖。
和梅知府寄来诗韵·其一
作者：李延兴
朝代：明
体裁：七言律诗

坐想亲朋摧肺肝，寄来尺素百回看。虚窗琴册尘埃乱，疋马关山雨雪寒。避地十年头欲白，去家千里泪难乾。酒壶烂熳堪谋醉，强拨羁愁一尽欢。
和梅知府寄来诗韵·其三
作者：李延兴
朝代：明
体裁：七言律诗

离筵酒尽暮烟微，儿子牵衣泣草扉。万里风尘诸弟散，十年江海故人稀。少陵苦恨无家别，季子羞誇衣锦归。谩忆山窗啸吟处，缃帘花影叠朝晖。
和梅知府寄来诗韵·其二
作者：李延兴
朝代：明
体裁：七言律诗

束装晓发雪满路，云起荒山万里阴。菽水久违慈母养，绨袍还见故人心。哭怜阮籍穷途晚，赋写江淹别恨深。春满故园芳草绿，东风门外听车音。
和睦公九日韵
作者：李延兴
朝代：明
体裁：七言律诗

国祚绵延类岱嵩，奎光炯炯照南宫。帝王道统归精一，台阁文章入混融。射策直须追贾谊，草玄何必数扬雄。张仪更是豪谈者，吐出晴天万丈虹。
和睦公九日韵
作者：李延兴
朝代：明
体裁：五言律诗

秋声横笛外，晓色画屏中。黄菊双头小，青山四面同。舡冲官渡雨，木落市桥风。十日燕台路，途穷兴不穷。
和睦公九日韵
作者：李延兴
朝代：明

秋声横笛外，晓色画屏中。黄菊双头小，青山四面同。船冲官渡雨，木落市桥风。十日燕台路，途穷兴不穷。
和睦公九日韵
作者：李延兴
朝代：明
体裁：七言排律

绛车晓发万人看，春入燕台雪半乾。圣代人材徵梓杞，宪庭风彩接鹓鸾。蟾宫露冷三花湿，象简霜飞六月寒。北阙焜煌承帝綍，东林萧瑟闭诗坛。绣衣劝讲临芹沼，蔀屋怀贤赋考槃。定有奇勋登汗竹，岂无宏策上金銮。天边紫气涵龙剑，江上青山近马鞍。玉笋班联三殿外，琼林光动五云端。煌煌嘉瑞钟神秀，皛皛沧溟得木难。朝著人争传姓字，慈闱书喜报平安。永怀黄阁千金重，自保臣心一寸丹。走也向来成老朽，短蓑烟雨梦渔竿。
咏保定尹祈雨
作者：李延兴
朝代：明
体裁：七言律诗

忧心太守祝民禧，紫雾涵香护锦衣。潭底双龙驱雨出，庙前五马踏云归。银潢水满通丹井，石室烟深湿翠微。斜日金台情景好，酒旗风里麦禽飞。
咏怀
作者：李延兴
朝代：明

白首殊方客，奔驰戎马间。时危忧母老，岁晚寄书还。冻雪连荒野，寒云出乱山。苍茫西日外，痛哭倚柴关。不见严亲面，光阴忽四年。文章多散失，勋业竟流传。故冢燕城曲，荒祠瘴海边。寒窗读诗处，新废蓼莪篇。辛苦怜吾弟，荒山久避兵。素书连月断，白发满头生。雪翳窗灯影，风涵戍鼓声。沉思忧百结，寂寞度残更。妻子何时见，凄凉病转侵。虚传千里信，已负百年心。短帽飞霜满，空阶落叶深。白头吟正苦，回首泪沾襟。
咏怀·其一
作者：李延兴
朝代：明
体裁：五言律诗

白首殊方客，奔驰戎马间。时危忧母老，岁晚寄书还。冻雪连荒野，寒云出乱山。苍茫西日外，痛哭倚柴关。
咏怀·其三
作者：李延兴
朝代：明
体裁：五言律诗

辛苦怜吾弟，荒山久避兵。素书连月断，白发满头生。雪翳窗灯影，风涵戍鼓声。沉思忧百结，寂寞度残更。
咏怀·其二
作者：李延兴
朝代：明
体裁：五言律诗

不见严亲面，光阴忽四年。文章多散失，勋业竟流传。故冢燕城曲，荒祠瘴海边。寒窗读诗处，新废蓼莪篇。
咏怀·其四
作者：李延兴
朝代：明
体裁：五言律诗

妻子何时见，凄凉病转侵。虚传千里信，已负百年心。短帽飞霜满，空阶落叶深。白头吟正苦，回首泪沾襟。
咏雪效时体
作者：李延兴
朝代：明

沉沉仙馆静无风，光动霄衢缥缈中。玄圃暖湔瑶草白，绿窗春绚锦机红。皇天有道开丰稔，诗趣无边入混融。为问兔园张宴处，满堂豪客赋谁工。长风捲海白漫漫，三岛楼台画里看。瑶席香销金鸭冷，银河水涌玉龙寒。春回萱草芽初出，臈尽梅华信转悭。清晓天门占瑞象，日车飞上五云端。隔屋狂飙怒击撞，一庭皓彩翳寒釭。星妃夜剪银河水，云气朝横玉女窗。梁苑赋成谁第一，灞桥人去更无双。到门疑是洛阳令，有客寻诗惊吠厖。留客同倾北海樽，疾风吹霰落纷纷。虚轩夜气浮书润，迥野春声隔树闻。密洒南楼清护月，横堆西岭白连云。呼童閒埽长松径，几片飞来乱鹤群。琼葩春绕画楼飞，尽捲珠帘认翠微。影落玉堂翻砚沼，光摇金殿晃朝衣。长烟压树难寻路，远火烧云正打围。明日出门好晴景，冰花满帽散珠玑。云飞大野晓模糊，水国微茫一雁呼。风起四檐翻玉树，天移万象入冰壶。子卿持节终归汉，裴相乘虚急破吴。五稼从兹兆丰稔，老农争说往年无。晓寒着人肌粟生，空阶顷刻一尺平。开门起视天地白，埽榻坐爱琴书清。黄州竹楼惊碎玉，许家仙子誇飞琼。东邻西舍醉新酒，蹇驴细踏春风行。访戴曾上王猷船，持节不齧苏武毡。苦吟杰出柳絮外，清气迥绕梅花边。芸窗夜白照书卷，山肆晓寒增酒钱。安得九夏复如此，松下从教惊昼眠。海天空阔白成堆，坱圠春从地底回。紫禁晴飘龙尾湿，蓝关寒扑马头来。婆娑起舞多妖冶，顷刻开花巧剪裁。清气无边堕诗境，迥排云气上琼台。
咏雪效时体·其一
作者：李延兴
朝代：明
体裁：七言律诗

沉沉仙馆静无风，光动霄衢缥缈中。玄圃暖湔瑶草白，绿窗春绚锦机红。皇天有道开丰稔，诗趣无边入混融。为问兔园张宴处，满堂豪客赋谁工。
咏雪效时体·其七
作者：李延兴
朝代：明
体裁：七言律诗

晓寒着人肌粟生，空阶顷刻一尺平。开门起视天地白，埽榻坐爱琴书清。黄州竹楼惊碎玉，许家仙子誇飞琼。东邻西舍醉新酒，蹇驴细踏春风行。
咏雪效时体·其三
作者：李延兴
朝代：明
体裁：七言律诗

隔屋狂飙怒击撞，一庭皓彩翳寒釭。星妃夜剪银河水，云气朝横玉女窗。梁苑赋成谁第一，灞桥人去更无双。到门疑是洛阳令，有客寻诗惊吠厖。
咏雪效时体·其九
作者：李延兴
朝代：明
体裁：七言律诗

海天空阔白成堆，坱圠春从地底回。紫禁晴飘龙尾湿，蓝关寒扑马头来。婆娑起舞多妖冶，顷刻开花巧剪裁。清气无边堕诗境，迥排云气上琼台。
咏雪效时体·其二
作者：李延兴
朝代：明
体裁：七言律诗

长风捲海白漫漫，三岛楼台画里看。瑶席香销金鸭冷，银河水涌玉龙寒。春回萱草芽初出，臈尽梅华信转悭。清晓天门占瑞象，日车飞上五云端。
咏雪效时体·其五
作者：李延兴
朝代：明
体裁：七言律诗

琼葩春绕画楼飞，尽捲珠帘认翠微。影落玉堂翻砚沼，光摇金殿晃朝衣。长烟压树难寻路，远火烧云正打围。明日出门好晴景，冰花满帽散珠玑。
咏雪效时体·其八
作者：李延兴
朝代：明
体裁：七言律诗

访戴曾上王猷船，持节不齧苏武毡。苦吟杰出柳絮外，清气迥绕梅花边。芸窗夜白照书卷，山肆晓寒增酒钱。安得九夏复如此，松下从教惊昼眠。
咏雪效时体·其六
作者：李延兴
朝代：明
体裁：七言律诗

云飞大野晓模糊，水国微茫一雁呼。风起四檐翻玉树，天移万象入冰壶。子卿持节终归汉，裴相乘虚急破吴。五稼从兹兆丰稔，老农争说往年无。
咏雪效时体·其四
作者：李延兴
朝代：明
体裁：七言律诗

留客同倾北海樽，疾风吹霰落纷纷。虚轩夜气浮书润，迥野春声隔树闻。密洒南楼清护月，横堆西岭白连云。呼童閒埽长松径，几片飞来乱鹤群。
喜王延龄至自金陵
作者：李延兴
朝代：明
体裁：七言律诗

雪屋灯寒梦见君，诘朝车马竞纷纭。江湖险阻多亲历，骨肉平安得细闻。点笔诗篇翻白雪，惊人风彩照青云。我衰不入鹓鸾侣，还好常随鹿豕群。
喜而成诗
作者：李延兴
朝代：明
体裁：七言律诗

道林深处竹为垣，爱尔胎禽喜欲言。月下听琴留丈室，云边冲锡入祇园。放游芝圃腾清吹，碎踏松阴舞小轩。华表秋高看遐举，青天万里雪飞翻。
圼县公并东判簿长司
作者：李延兴
朝代：明

北方守令之才，几人得似贤侯者，炳烈声光动朝野。金茎承露晓苍苍，玉树临风秋洒洒。惟茂恭与遂霸侯，也直欲蹑足青云攀逸驾。三年理剧割牛刀，生齿林林沾惠化。风回芹沼汎凫鹥，水满稻田抽䆉稏。花村社鼓林边挝，茅店酒旗烟外挂。啁啾丝管劝农归，杏花满街红扑马。五弦清响奏虞歌，三峡崩涛翻邺瓦。去年上计如帝京，袖拂天香五云下。竹马重迎郭伋来，和风欢谣腾苃舍。腾苃舍，扬休声，谈锋磊落肝胆倾。往时辞家上策登辕门，奇气万丈横秋冥。六韬三略常在手，擐甲上马忼慨践虏庭。黄金散众虎旅集，红旗渡海鲸涛平。只今太平不用武，狌鼯不鸣鸡犬鸣。况侯岂弟爱百姓，东郊西社歌丰登。邑有倅，弼厥能，幕有长，赞厥成。如此一时贤令佐，不若同气好弟兄。三花葳蕤月窟静，八窗窈窕冰壶清。嗟宵人，藉培育，肮？长躯但食粟。孔融岂计酒长空，郑老惟忧饭不足。负米归来气惨悽，风雪连天遮草屋。短衣破帽入新年，抱子檐前曝朝旭。喜随父老拜旌轩，生意昭苏回稿木。山之隈，水之曲，石径荒寒古苔绿。拾薪莫逐岭云还，脱巾时向松潭沐。侣鱼虾，友麋鹿，牛角挂书田里读。汉家史记满床头，卓鲁龚黄在心目。直须为侯濡豪沐椠纪循良，留待班马诸公亲纂录。
圼县公并东判簿长司
作者：李延兴
朝代：明
体裁：古风

北方守令之才，几人得似贤侯者，炳烈声光动朝野。金茎承露晓苍苍，玉树临风秋洒洒。惟茂恭与遂霸侯，也直欲蹑足青云攀逸驾。三年理剧割牛刀，生齿林林沾惠化。风回芹沼汎凫鹥，水满稻田抽䆉稏。花村社鼓林边挝，茅店酒旗烟外挂。啁啾丝管劝农归，杏花满街红扑马。五弦清响奏虞歌，三峡崩涛翻邺瓦。去年上计如帝京，袖拂天香五云下。竹马重迎郭伋来，和风欢谣腾苃舍。腾苃舍，扬休声，谈锋磊落肝胆倾。往时辞家上策登辕门，奇气万丈横秋冥。六韬三略常在手，擐甲上马忼慨践虏庭。黄金散众虎旅集，红旗渡海鲸涛平。只今太平不用武，狌鼯不鸣鸡犬鸣。况侯岂弟爱百姓，东郊西社歌丰登。邑有倅，弼厥能，幕有长，赞厥成。如此一时贤令佐，不若同气好弟兄。三花葳蕤月窟静，八窗窈窕冰壶清。嗟宵人，藉培育，肮�长躯但食粟。孔融岂计酒长空，郑老惟忧饭不足。负米归来气惨悽，风雪连天遮草屋。短衣破帽入新年，抱子檐前曝朝旭。喜随父老拜旌轩，生意昭苏回稿木。山之隈，水之曲，石径荒寒古苔绿。拾薪莫逐岭云还，脱巾时向松潭沐。侣鱼虾，友麋鹿，牛角挂书田里读。汉家史记满床头，卓鲁龚黄在心目。直须为侯濡豪沐椠纪循良，留待班马诸公亲纂录。
墨竹
作者：李延兴
朝代：明
体裁：古风

近时海内称画竹，息斋笔意何突兀。苍然写此风露枝，墨花落纸秋万斛。怪处不减文湖洲，展玩晴窗醒心目。竹边峦石更坡陀，便似着身游嶰谷。青溪过雨山雾寒，白月出林烟水绿。葛陂老龙头角秃，夜嘘云气黑如沐。白昼惨慄炎歊收，展书宜趁清阴读。我有竹林汉水西，儿时学种如种玉。春翠森森抽细笋，风碧娟娟散幽馥。有客清似王子猷，拄杖敲门往来熟。欲归料理不可得，梦绕江村白沙曲。安得大绢长丈馀，请君为我作横幅。写我只作六逸俦，挂在秋风江上之小楼。
壁间杂画
作者：李延兴
朝代：明
体裁：古风

山中之人气奕奕，爱画云山与水石。远山近山恣一挥，顷刻生绢数十尺。今代只数高尚书，妙处不减米家笔。后之善画者为谁，青山白云久萧瑟。忽惊座上烟蔼生，漠漠平林翠如织。丕生梦想不可到，乃在君家雪色壁。花发穷林破晓红，水合长天荡晴碧。芦边雁影落回汀，沙上渔蓑晒斜日。白发苍头四老人，棋罢松间坐争席。笋皮笠子大如伞，归去不愁山雨湿。炉经九转鍊丹成，杖挂百钱酤酒吃。眼看此景不可亲，况复憧憧事尘役。会须结屋山之阿，更求好田水之曲。野人生理日有馀，耕归牛角悬书帙。茆檐夜火促寒机，古甸秋风收晚栗。安车若便下邱樊，为报先生不可出。
壮士
作者：李延兴
朝代：明
体裁：五言绝句

走马过营门，金甲吐光焰。笑我读兵书，何如去学剑。
夕次同川
作者：李延兴
朝代：明
体裁：五言律诗

鸦噪晚凉天，新晴景豁然。柳桥通水市，荷港入湖田。鹭影沙头月，人烟渡口船。相过又相别，书到是明年。
大雨喜晴奉赠岩橹贤尹兰庄广文凤台之行
作者：李延兴
朝代：明

昨日雨方休，今者复大作。蜚廉鼓橐震霄衢，渊客泣珠送溪阁。白海飞流紫塞空，银河倒浸青天阔。三关遥，九源合。舟回谁复辨渚涯，郊行何处寻墟落。稻叶青起风幡幡，野田绿满水活活。吟卧听琮琤，樵归迷略彴。蜗庐一片林烟昏，鸡塞千营毡帐薄。雄县城中百数家，东街西街平地成溪壑。瞻飞龙，听鸣鹤。吾独胡为久困泥涂中，何不乘风破浪从此以挥霍。破室灯昏仰见天，一夕九徙不得眠。大儿愁衾裂，小儿嫌履穿。芸窗外内滀潢潦，葵砌高下奔清泉。虚牖风，颠乱舞，坏墙泥堕高帽偏。衰翁避湿龟顶缩，稚子擎盖鸢肩旋。滂沱急■鸟鼠穴，纷霏乱点虫鱼篇。划然快睹好晴景，金台千仞青云端。埽棋局，挥酒钱，酒边舞影何蹁跹。何蹁跹，欲掀举，花县芹堂捧币函香觐鹤籞。丹心炯炯照皇穹，缥缈祥烟飘鹭渚。看君增秩赐金归，尽把鸿恩化作溥天之膏雨。
大雨喜晴奉赠岩橹贤尹兰庄广文凤台之行
作者：李延兴
朝代：明
体裁：古风

昨日雨方休，今者复大作。蜚廉鼓橐震霄衢，渊客泣珠送溪阁。白海飞流紫塞空，银河倒浸青天阔。三关遥，九源合。舟回谁复辨渚涯，郊行何处寻墟落。稻叶青起风幡幡，野田绿满水活活。吟卧听琮琤，樵归迷略彴。蜗庐一片林烟昏，鸡塞千营毡帐薄。雄县城中百数家，东街西街平地成溪壑。瞻飞龙，听鸣鹤。吾独胡为久困泥涂中，何不乘风破浪从此以挥霍。破室灯昏仰见天，一夕九徙不得眠。大儿愁衾裂，小儿嫌履穿。芸窗外内滀潢潦，葵砌高下奔清泉。虚牖风，颠乱舞，坏墙泥堕高帽偏。衰翁避湿龟顶缩，稚子擎盖鸢肩旋。滂沱急�鸟鼠穴，纷霏乱点虫鱼篇。划然快睹好晴景，金台千仞青云端。埽棋局，挥酒钱，酒边舞影何蹁跹。何蹁跹，欲掀举，花县芹堂捧币函香觐鹤籞。丹心炯炯照皇穹，缥缈祥烟飘鹭渚。看君增秩赐金归，尽把鸿恩化作溥天之膏雨。
天界寺
作者：李延兴
朝代：明
体裁：五言律诗

诸山绕天界，千古镇皇维。螭护阶头石，龙蟠殿角碑。慈云笼宝树，佛日转瑶■。六合资冥福，春风万物熙。
定兴道中
作者：李延兴
朝代：明
体裁：七言律诗

雨外好山青近人，峰回谷转两溪分。联岚翠霭浮秋树，隔塞清笳落莫云。农事喜听田父说，渔歌时近水村闻。只宜浊酒林亭下，解带风前醉夕曛。
客中喜金震见访
作者：李延兴
朝代：明
体裁：七言绝句

翻翻霜叶飞还坠，寂寂风扉掩忽开。莫向尊前问僧腊，海门秋色逐潮来。
宿嘉秘寺
作者：李延兴
朝代：明
体裁：五言律诗

寂寂青山寺，千峰翠欲熏。禅林黄叶落，僧饭白猿分。松磴吹晴雪，柴扉锁莫云。悟穷清净理，莫遣世人闻。
寄思温尹
作者：李延兴
朝代：明

鸡泉邑里识君初，回首春风似梦馀。惠爱新闻行旅说，才名不愧史臣书。花明白日青山静，稼簇黄云早吏疏。后夜林扉倍相忆，高情莫忘寄双鱼。展卷虚窗风满襟，生来转觉秋萧森。鹤翎新沭紫萝雨，云气迥隔青松阴。太邱雅称湖海士，徐庶忽起庭闱心。客怀寥落谁与语，解榻迟君来听琴。山斋留客晚凉初，茗枕吹香清梦馀。雨过云生松下石，月明风乱枕边书。一家骨肉今无几，四海亲朋转见疏。张翰秋来定归去，江湖随处是莼鱼。长松过雨碧萧森，凉籁吹香满素襟。泉落空潭秋洒洒，云生虚室昼阴阴。尘埃书剑千山路，风雨江湖万里心。客散衡门更清绝，明朝谁听紫琼琴。至道不返太古初，玄圣一去千载馀。养生近得南华论，报国耻上东封书。四海无家转悽恻，百年处世何迂疏。从兹万事可拨遣，短蓑独钓长江鱼。虚庭无人坐开襟，云气满地何萧森。老夫怀友传尺素，稚子读书惜分阴。小窗凉月破烟夕，远道秋风伤客心。羡杀遒城令尹好，安得细听堂上琴。
寄思温尹·其一
作者：李延兴
朝代：明
体裁：七言律诗

鸡泉邑里识君初，回首春风似梦馀。惠爱新闻行旅说，才名不愧史臣书。花明白日青山静，稼簇黄云早吏疏。后夜林扉倍相忆，高情莫忘寄双鱼。
寄思温尹·其三
作者：李延兴
朝代：明
体裁：七言律诗

山斋留客晚凉初，茗枕吹香清梦馀。雨过云生松下石，月明风乱枕边书。一家骨肉今无几，四海亲朋转见疏。张翰秋来定归去，江湖随处是莼鱼。
寄思温尹·其二
作者：李延兴
朝代：明
体裁：七言律诗

展卷虚窗风满襟，生来转觉秋萧森。鹤翎新沭紫萝雨，云气迥隔青松阴。太邱雅称湖海士，徐庶忽起庭闱心。客怀寥落谁与语，解榻迟君来听琴。
寄思温尹·其五
作者：李延兴
朝代：明
体裁：七言律诗

至道不返太古初，玄圣一去千载馀。养生近得南华论，报国耻上东封书。四海无家转悽恻，百年处世何迂疏。从兹万事可拨遣，短蓑独钓长江鱼。
寄思温尹·其六
作者：李延兴
朝代：明
体裁：七言律诗

虚庭无人坐开襟，云气满地何萧森。老夫怀友传尺素，稚子读书惜分阴。小窗凉月破烟夕，远道秋风伤客心。羡杀遒城令尹好，安得细听堂上琴。
寄思温尹·其四
作者：李延兴
朝代：明
体裁：七言律诗

长松过雨碧萧森，凉籁吹香满素襟。泉落空潭秋洒洒，云生虚室昼阴阴。尘埃书剑千山路，风雨江湖万里心。客散衡门更清绝，明朝谁听紫琼琴。
寄江都县丞求船如江东
作者：李延兴
朝代：明
体裁：古风

候船十日留瓜渚，寂寂衡扉隔霜树。江头白浪大如山，空外青山横一缕。出门顾影与谁俦，市上泥深过尺许。愁来买酒醉秋风，睡起开轩看山雨。弃家辛苦如金陵，梦绕山中读书处。今兹胡为乎久留，行止关天非不武。江都二县才且贤，念我漂零留我住。高情好逐万里风，稳送孤帆过江去。
寄省掾赵晞颜
作者：李延兴
朝代：明
体裁：七言律诗

不见先生十日馀，临流每欲寄双鱼。马卿赋好君王识，阮藉身闲礼法疏。落花啼鸟纷纷乱，涧户山窗寂寂虚。春兴定应题满帙，病中何得慰踌躇。
富庶驿
作者：李延兴
朝代：明
体裁：古风

羸马下危坡，返照在西林。长风度清壑，涧水锵玉琴。好鸟鸣幽谷，晴云超高岑。解裘背村坞，小憩青松阴。嗟我忝代祀，凛凛惧不任。巍巍广宁祠，夐隔辽水浔。龙光远被之，紫气郁沉沉。天香动草木，翔舞有胎禽。黍稷不疵厉，雨露喣以深。灵怪亦率职，田野绝呻吟。顾予虮虱臣，至喜动微忱。兹愿倘可遂，庶慰吾皇心。
寒食
作者：李延兴
朝代：明
体裁：七言律诗

岁岁京华度禁烟，房陵兄弟虎狼前。莫伤佳节愁边过，且放深杯花下传。短技自惭前席召，多贫犹得故人怜。王师早晚清畿甸，稳种城南数亩田。
对月同文祯宗兄赋
作者：李延兴
朝代：明
体裁：七言绝句

窗里娟娟纳月光，床头顾影转凄凉。束书几日还山去，露坐弹琴秋树傍。
山中书事
作者：李延兴
朝代：明
体裁：古风

图史列坐隅，深居惬幽情。汉上青山多，开轩眼增明。白鸟烟际来，清风竹间生。抱瓮汲新井，佳蔬有馀馨。懒散时自适，收书松下行。青苔没屦迹，凉露尚沾缨。入云问山寺，忽闻疏磬声。
山中值雨
作者：李延兴
朝代：明
体裁：五言律诗

风雨连天黑，关河入望遥。青山怀故国，白首恋中朝。小市河鱼上，残城野火烧。寄身岩壑里，生意日萧条。
山中见王■
作者：李延兴
朝代：明
体裁：五言绝句

笛弄林间月，蓑披陇上云。朱门半消歇，人笑不如君。
山北佥宪黑思仲义以宗正郎中召还予时在会州以诗送之甲辰岁暮云
作者：李延兴
朝代：明
体裁：七言律诗

千里关河积雪深，星轺西发马骎骎。黑山雾雨连穷海，紫塞风云接上林。到阙应持御史节，上堂先慰老亲心。边城日晚多豺虎，送别那堪泪满襟。
山寺阻雨
作者：李延兴
朝代：明
体裁：五言律诗

急雨过山寺，鸣蝉送夕阳。空阶看云起，虚阁受风凉。老柏吹香细，垂萝引蔓长。林泉空白首，把酒惜年光。
山居
作者：李延兴
朝代：明
体裁：七言律诗

小斋清坐校韦编，水碧山青照几筵。窈窕虚窗云入屋，苍茫平野草浮烟。阶前村妪舂黄米，门外溪童卖白鲜。欲赋紫芝招隐士，鹤书先寄陇云边。
山行
作者：李延兴
朝代：明
体裁：七言绝句

山压金台万万重，寻幽尽日少人逢。况闻水北田庐好，白首躬耕学卧龙。
山行
作者：李延兴
朝代：明
体裁：六言诗

村村寺寺竹好，水水山山路遥。林鸟催人唤酒，野色随车过桥。
岁晏纪怀
作者：李延兴
朝代：明
体裁：七言律诗

黄云压地雪浮浮，虚馆开觞散客愁。白发惊心催短景，苍江入梦问扁舟。时危每羡檀公策，志大空怀杞国忧。翻忆少年疏放处，春风歌舞醉红楼。
庞村
作者：李延兴
朝代：明
体裁：五言律诗

野旷烟花白，林深露草香。雷声送雨过，山气入云长。远水鸥边净，薰风马上凉。长亭无限好，暂此解行装。
度居庸
作者：李延兴
朝代：明
体裁：古风

岁暮矣，风凄凄，车中行客胡不归。一车南，一车北，南来北去何时息。车行欲近关上头，鞭牛不前吁可愁。须臾推挽在平地，车中儿女欢且讴。短褐萧萧风雪里，山径荒寒多虎兕。呼儿取火供晚炊，瓦铛黍米和沙煮。黄昏露宿官道边，茅店鸡鸣载行李。殷勤起谢车中人，万岭千山多苦辛。严风吹霜皮肉死，一身只有筋骨存。安得筋骨化为山下土，填却千山万山无险阻，尽使行人免愁苦。
往郎山
作者：李延兴
朝代：明
体裁：七言律诗

郎山宛在瓦桥西，烟树苍茫望欲迷。把酒花飞愁处满，送行诗好别时题。泠泠古调南薰细，奕奕高名北斗齐。此去心旌好相照，素书几日寄幽栖。
待渡
作者：李延兴
朝代：明
体裁：五言律诗

待渡浑河晚，怀人水国遥。鱼龙吹雪浪，风雨送春潮。百鍊丹心在，千茎白发凋。茫茫今古意，回首愧渔樵。
忆安常
作者：李延兴
朝代：明
体裁：七言律诗

钟残水国夜初分，雪屋灯前梦见君。阮籍途穷随处哭，杜陵诗好几回闻。青山故国迷烟月，白首间情寄水云。苦恨东风不相识，吹人愁思转纷纷。
忆王氏兄弟
作者：李延兴
朝代：明
体裁：七言律诗

大野荒寒起夕阴，残蝉幽咽乱清砧。虚庭宿露苍苔滑，远道秋风黄叶深。烽火未收三月信，田园空负百年心。多情好是西城月，时向愁边照苦吟。
抱病
作者：李延兴
朝代：明
体裁：五言律诗

力疾秋风里，扶筇步晚晴。霜林朱果落，江浦白云明。丧乱逢多难，飘零愧此生。故人分散尽，怀抱向谁倾。
拟上太傅丞相
作者：李延兴
朝代：明
体裁：七言排律

燕在蟠空积雪晴，煌煌虎旅控幽并。太公制敌分奇正，方叔行兵属老成。霜压貂裘寒气重，星涵龙剑夜光明。日华冷射鱼鳞甲，霞彩朝迎鸟羽旌。宇内勋庸扶帝业，帐前金鼓震天声。三槐晓雨青浮砌，万柳春风绿满营。猎火烧云烟四合，辕门传令月三更。屯田有策年方稔，刁斗无声夜不惊。仗绕中坚排队出，弩驱前马着班行。家藏书史传贤子，国有旂常播令名。炳烈精忠通紫极，涵濡德泽到苍生。两封穹爵承殊渥，百战河山定太平。门下衣冠多俊拔，胸中湖海愈泓澄。腐儒漂泊身如寄，破屋荒寒病转婴。七帙慈亲伤老朽，一丝微命转伶俜。田园芜没忧生养，骨肉分离忆弟兄。水满钓滩閒桂楫，烟迷乡树隔柴荆。相君下顾千金价，士类同倾万古情。生意从兹在蔀屋，谫材何用请长缨。
挽张及民老先生
作者：李延兴
朝代：明
体裁：七言律诗

寂寞城南一亩宫，百年遗响寄孤桐。巢由杖屦云山外，陶阮生涯酒榼中。祠壁鬼灯然夜雨，墓门翁仲啸秋风。招魂不隔泸沟水，泪洒霜林万叶红。
挽蒋济川梦妻
作者：李延兴
朝代：明
体裁：七言绝句

土蚀瑶钗催白雁，霜沉锦瑟断朱弦。灵帏灯暗阴风起，忍见孤儿挂纸钱。
挽许璘
作者：李延兴
朝代：明
体裁：七言律诗

碧海珠沉失夜明，青云器业竟无成。空歌周颂有高廪，不见宣尼畏后生。古墓云低飘陇树，白杨风急捲铭旌。伤心忍过西城路，易水东流送哭声。
旦起
作者：李延兴
朝代：明
体裁：五言律诗

曙色动高城，钟残枥马鸣。千门春放暖，十日雪开晴。勋业非吾事，诗书寄此生。青衫王粲老，犹欲俟河清。
早过五门
作者：李延兴
朝代：明
体裁：五言律诗

霜白掖楼晓，寒鸦城上啼。微云阊阖外，斜月建章西。忧国心常切，成功计转迷。十年京阙下，贫病尚羁栖。
春日
作者：李延兴
朝代：明
体裁：七言律诗

柳外旗亭傍水隈，花前留客倒金杯。青云暗抱日华转，碧草暖随春色回。远道自怜衰力尽，好怀常向故人开。轻衫短策东风里，白首蹉跎望隗台。
春日即事
作者：李延兴
朝代：明
体裁：六言诗

蝶弄花心初日，莺啼门口残春。半岭半岩古寺，一觞一咏高人。
春日杂兴和前韵
作者：李延兴
朝代：明

隔溪茅屋曙光分，簌簌红桃映此君。烟圃药苗晴后种，风窗香霭静中闻。秦人无复歌黄鸟，华岳犹堪卧白云。怪杀杨花轻薄甚，满衣吹作雪纷纷。水村几曲路斜分，烟寺西边访隐君。白昼暄风吹酒醒，青林啼鸟隔溪闻。一竿好钓矶头雨，双㹀谁耕洞口云。碧柳红桃满春色，那堪归思转纷纷。
春日杂兴和前韵·其一
作者：李延兴
朝代：明
体裁：七言律诗

隔溪茅屋曙光分，簌簌红桃映此君。烟圃药苗晴后种，风窗香霭静中闻。秦人无复歌黄鸟，华岳犹堪卧白云。怪杀杨花轻薄甚，满衣吹作雪纷纷。
春日杂兴和前韵·其二
作者：李延兴
朝代：明
体裁：七言律诗

水村几曲路斜分，烟寺西边访隐君。白昼暄风吹酒醒，青林啼鸟隔溪闻。一竿好钓矶头雨，双㹀谁耕洞口云。碧柳红桃满春色，那堪归思转纷纷。
春日纪怀
作者：李延兴
朝代：明
体裁：七言律诗

平湖水碧动晴天，独树花明簇暖烟。小白肥鲜堪馔玉，嫩黄新韭不论钱。田园芜没从儿懒，杯酒淋漓任客颠。四海奔驰压尘俗，百年萧散爱林泉。
春日郊行
作者：李延兴
朝代：明

宿雨沾花润，春风步屧轻。石门云气白，野寺竹阴清。鱼鸟亲人喜，山林照眼明。乾坤任疏散，杯酒度馀生。岸柳含烟碧，山桃喷火红。长松落晴雪，薄袂受暄风。伐木随樵子，携钱觅酒翁。犹胜狂阮籍，白首哭途穷。
春日郊行·其一
作者：李延兴
朝代：明
体裁：五言律诗

宿雨沾花润，春风步屧轻。石门云气白，野寺竹阴清。鱼鸟亲人喜，山林照眼明。乾坤任疏散，杯酒度馀生。
春日郊行·其二
作者：李延兴
朝代：明
体裁：五言律诗

岸柳含烟碧，山桃喷火红。长松落晴雪，薄袂受暄风。伐木随樵子，携钱觅酒翁。犹胜狂阮籍，白首哭途穷。
春申君
作者：李延兴
朝代：明
体裁：七言绝句

歇也慆淫忍复论，指胎画策市君恩。区区篡立成何事，翻与皇家辟祸门。
晚出
作者：李延兴
朝代：明
体裁：五言律诗

短策扶衰病，轻衫受晚风。烟花连浦白，霜叶坠林红。骨肉兵戈里，乾坤涕泪中。飘飘江海上，回首愧渔翁。
暇日与客出忽大雨仓皇无所避顷之闻市中小屋呼曰晴搴裳涉水就之主人欣然相留俄而阴云四豁红日青霞闪映可爱但流潦如奔泉平地成大河时小儿六七浮木为舟作水嬉因以木阁水际度坂涂踰数十举武憩杨秘书曼卿先生家将归雨复大作又憩僧舍至晚不可留也乃归明日赋其事与客一笑
作者：李延兴
朝代：明
体裁：古风

黑云如山白雨倾，神怪出没雷电惊。走避人家屋檐厎，平地成河断人行。此时惟我与一客，只恐水深归不得。疾风吹树如捲涛，城上翻飞堕枫叶。划然开霁天色寒，五凤楼阁青云端。河桥酒旗晒斜日，恨无千钱此盘桓。褰裳涉水泥到膝，仓皇不复辨南北。市人如蚁欢相呼，古濠积潦深三尺。秘书宅前芳树林，翠阴满地何萧森。主人爱客欲少住，鲜飙入阁开烦襟。出门复憩秋水寺，四顾徊徨雨如霔。天昏地黑蛟龙愁，我行如渡银河去。安得渥洼龙马驹，乘之白日朝帝居。只今汨没在泥涂，非痴非狂亦非愚。人生天地亦寄耳，晦明变化知何如。
暮春喜故人至
作者：李延兴
朝代：明

衰年怀抱向君开，春晚留连把酒杯。窗草霏霏含绿雨，林花片片落苍苔。田园成趣聊堪适，故旧相逢能几回。挥翰题桥空有志，白头司马愧无才。乾坤渐老百年身，埽地焚香静里春。巢燕向人争学语，山杯留客细倾银。迂疏无用真堪笑，离乱相寻转见亲。未卜此生归定处，青冥何敢更求伸。
暮春喜故人至·其一
作者：李延兴
朝代：明
体裁：七言律诗

衰年怀抱向君开，春晚留连把酒杯。窗草霏霏含绿雨，林花片片落苍苔。田园成趣聊堪适，故旧相逢能几回。挥翰题桥空有志，白头司马愧无才。
暮春喜故人至·其二
作者：李延兴
朝代：明
体裁：七言律诗

乾坤渐老百年身，埽地焚香静里春。巢燕向人争学语，山杯留客细倾银。迂疏无用真堪笑，离乱相寻转见亲。未卜此生归定处，青冥何敢更求伸。
望海虞山得踪字
作者：李延兴
朝代：明
体裁：五言律诗

青山秋万叠，诗写晚愁浓。瀑断峰头路，云藏谷口松。药炉丹气上，经藏碧苔封。谁似仙翁静，阶前埽鹤踪。
望海虞山得踪字
作者：李延兴
朝代：明

青山秋万叠，诗写晚愁浓。
瀑断峰头路，云藏谷口松。
药炉丹气上，经藏碧苔封。
谁似仙翁静，阶前扫鹤踪。
朝使至雄县理赈民事
作者：李延兴
朝代：明
体裁：七言律诗

燕塞秋风几日留，华延文彩射珠球。青云拥路随金节，白雪翻歌绕画楼。荒政有条先散利，富民得策定封侯。祇存一饭忠君意，接武夔龙赞帝猷。
朱长史致仕还里
作者：李延兴
朝代：明
体裁：七言律诗

委佩声遥转禁池，每依朝彩认龙旗。白头强健追班早，青琐从容侍讲迟。天上宸章优老日，里中孙子望归时。多情好是长淮月，时逐心旌照玉墀。
杏园
作者：李延兴
朝代：明
体裁：诗

好花红白出邻墙，竞赏何妨到夕阳。探信屡逢金榜客，看梅稀出碧鸡坊。朝霞笼日绡衣薄，晴雪翻风珠酒香。我忆城东好庭馆，几陪诗老醉琼觞。
松下鼓琴图
作者：李延兴
朝代：明
体裁：古风

两岸何苍苍，长松在高岑。月出屋东头，微云生夕阴。道人眉宇静，松间调素琴。商声泛林莽，流水为知音。我欲往听之，青山白云深。
松陵独眺
作者：李延兴
朝代：明
体裁：七言律诗

谁家隔水敝柴扉，白浪粘天隔翠微。红叶秋风宫路断，苍江暮雨钓船稀。寻幽野客携壶至，解夏山僧振锡归。圣泽只今沾溉处，松陵草木驻光辉。
松隐
作者：李延兴
朝代：明
体裁：七言律诗

松林宛在草堂西，隔树岚光望欲迷。风磴晓吹苍雪冷，洞门秋枕碧云低。蜂房溜蜜看儿割，药裹关心对客题。南望九华怀李白，月明霜白断猿啼。
松雪翁画马
作者：李延兴
朝代：明
体裁：古风

西海之西，天地翕合敷灵氛，天产天骨超昆崙。月窟而东而北几万里，是马乃能籋星辰。踰渤澥，埽空冀北凡马群。曹将军是开元以来善画者，蚤以绝艺动紫宸。不问骊黄与牝牡，笔力到处春无垠。往时尝见一二本，世之画者徒纷纷。吴兴学士昔在词林馆，画人画马咄咄能逼真。玉堂朝日射碧瓦，琐窗晴雪吹青春。文章之暇奉诏写龙种，冰绡万幅清无尘。此图神采更飘逸，妙处不减曹将军。飞云满空散灵雨，五花凌乱晓湿苍龙文。人言此是明皇御爱者，天香滃郁飘满身。瑶池渴饮雪滉瀁，霜蹄迥踏云嶙峋。黄须圉官似是太仆张景顺，自幼调马马亦驯。想当牵来赤墀下，皎如飞龙下天门。山斋看画白昼静，丹粉如沐清心魂。龙媒一逝九霄隔，龙沙泱漭霜风昏。纵今有马无善画，谁与写之传世人。吴兴自有古作者，高风远韵不可闻。九原安得起公死，请公为我放笔电埽层空云。陈君爱画不弱南金与西玉，百回展玩当炉熏。南金西玉可力致，嗟此神物夐然独立而无邻。呜呼神物为物固有神，直恐变化为龙飞上清都紫薇之帝阍。
柳居图
作者：李延兴
朝代：明
体裁：古风

先生夙华川，山中好隐居，门前十柳青扶疏。种来不记几岁月，生意蔼蔼充吾庐。先生一生好心事，放迹其下乐有馀。垂垂露叶覆轩户，灿灿雪絮吹琴书。清风潇瑟来枕席，流水汨■鸣阶除。或逢樵，或对渔。隔浦荡轻航，呼童巾小车。丸药听黄鸟，攀条穿白鱼。野老争席树阴底，凉影团团摇酒壶。山中之人有天趣，丹墨点染成画图。若非下惠当时宴休处，定是柴桑处士之故墟。自持御史节，朝夕赋归与。载歌柳居柳，临觞惜居诸。既不能归田重培育，又不能驰书问何如。风瑟瑟，动干旟，露湑湑，沾佩裾。千丝万缕乱心曲，渺渺遥思飞云衢。寄言子孙爱惜之，要使清阴大芘吾里闾。
正己堂
作者：李延兴
朝代：明
体裁：古风

登君正己堂，听我正己歌。大质不返混沌死，群邪乘正棼骈罗。乃知正人必正己，己既不正如人何。惟彼古君子，卓哉心靡他方正学严切磋。敷正道，贵渐磨，吐正论，排私阿。谁其似之陈幕长，壮颜毅色横星河。秉心一以正，心源澄朗无惊波。居家一以正，家人唯诺春阳和。莅官一以正，官曹肃睦亡谴诃。朱弦泠泠白日静，玉树皎皎清风多。素丝羔裘粲如雪，自公退食何委蛇。乃知穹壤间，细大理则那。乾道失其正，阴阳寒暑皆错讹。地道失其正，山川草木皆札瘥。人道失其正，纲常典礼皆偏颇。史之直，汲之戆，推强植弱横金戈。明廷一日振风采，凛凛正气永与金台万古同巍峨。
水阁夜坐
作者：李延兴
朝代：明
体裁：古风

松风遽清响，竹露滴凉秋。天水静涵月，照见浮生浮。鱼跳动水影，虫落打琴声。开轩埽明月，吹箫送残更。
江皋图
作者：李延兴
朝代：明
体裁：古风

江晚月未上，白烟满芳洲。雨止山气佳，衡扉在岩幽。浦迥沙漫漫，松深露浮浮。水田早稻熟，稍欣获有秋。旷爽来清风，朱夏炎歊收。野人乐江居，垂轮水西头。得鱼送邻家，酒好仍见留。童丱喜相随，浩歌送蜚鸥。古时放达人，傲睨轻王侯。焉能系尘鞅，憧憧为身谋。我家汉水上，田园雅绸缪。谷苗含惠泽，井洫交新流。收穫赒族党，矢心良不媮。一自来京都，星霜倏十周。寄食仰俸粟，曷免生事忧。药物縻病身，旷望增夷犹。翩彼南飞鸿，肯寄音信否。
江皋图
作者：李延兴
朝代：明

江晚月未上，白烟满芳洲。雨止山气佳，衡扉在岩幽。浦迥沙漫漫，松深露浮浮。水田早稻熟，稍欣获有秋。旷爽来清风，朱夏炎歊收。野人乐江居，垂轮水西头。得鱼送邻家，酒好仍见留。童丱喜相随，浩歌送蜚鸥。古时放达人，傲睨轻王侯。焉能繫尘鞅，憧憧为身谋。我家汉水上，田园雅绸缪。谷苗含惠泽，井洫交新流。收穫赒族党，矢心良不媮。一自来京都，星霜倏十周。寄食仰俸粟，曷免生事忧。药物縻病身，旷望增夷犹。翩彼南飞鸿，肯寄音信否。
沙岗晓发
作者：李延兴
朝代：明
体裁：七言绝句

白波滉荡摇青天，隔江打鼓是官舡。天涯渐与故人远，客怀寥落秋风前。
沙岗晓发
作者：李延兴
朝代：明

白波滉荡摇青天，隔江打鼓是官船。天涯渐与故人远，客怀寥落秋风前。
沙河
作者：李延兴
朝代：明
体裁：七言律诗

沙河市头黄叶飞，沙河道上行人稀。天阴古冢狐狸出，雪满霜田雁鹜肥。百钱鲁酒足供醉，十岁奚儿能打围。别家三月不得信，关塞萧条何日归。
河上
作者：李延兴
朝代：明
体裁：七言律诗

宛宛寒山入暮烟，河流直到寺门前。店头买酒风吹幔，浦口叉鱼雪满船。翻覆世情堪大笑，宽閒野屋得清眠。虚堂月色明如昼，独坐清弹五十弦。
清明游城南
作者：李延兴
朝代：明
体裁：七言律诗

立马高原黄雾消，近城墟落亦萧条。人家上冢洒麦饭，野老锄云种药苗。红日金台晴霭霭，白鸥春水暮迢迢。移尊净埽莓苔坐，多谢青山慰寂寥。
渔阳客邸
作者：李延兴
朝代：明
体裁：古风

城外云山浓似绮，屋里琴书静如水。石炉添火试松香，袅袅篆云飞不起。天涯倦客此停骖，茶灶烟销犹隐几。奚奴呼觉日平西，一片秋声响窗纸。
游长春宫
作者：李延兴
朝代：明
体裁：五言律诗

飞观连霄汉，山门一径幽。青林藏雨暗，白水抱城流。未脱尘中趣，虚传物外游。回骖西日晚，清磬起层楼。
湘中老人图
作者：李延兴
朝代：明
体裁：古风

湘山高，湘水深，树淼淼，湘猿吟。日将莫，翠雾丹霞满芳渚。碧草凄迷南浦春，紫萝摇动东风雨。庞眉野客来何所，袖拂轻飙过孤屿。埽苔坐读黄老书，展卷之间会此千古之奇趣。九嶷飞翠空中来，路绕苍江独归去。云漫漫，烟水寒，日惨惨，江雪残。浩荡孤怀渺天末，佩环飞上青云端。云白山青互吞吐，苍茫隔断来时路。古人已逝等埃尘，招魂不归正愁予。空留糟粕在人间，地老天荒竟何补。何时挂帆直上海之涯，为看湘中老人读书处。
滦河
作者：李延兴
朝代：明
体裁：七言律诗

两涧松声琴筑哀，水边亭子酒壶开。千年海鹤辽东去，万里滦江天际来。沙路连城白似雪，山光过雨碧于苔。夷齐饿死脩名在，凛凛清风被草莱。
灯夕
作者：李延兴
朝代：明
体裁：五言排律

灯簇上元夕，花明仙苑春。星毬悬碧落，云幄护朱闉。岁律时当午，斗杓昏建寅。六龙御丹极，万象入洪钧。淑气东浮野，群星北拱辰。楼头霞散绮，墙角雪销银。已弛金吾禁，应无丞相嗔。鳌山攒火树，兽锦叠文茵。玉漏传疏点，香飙逐暗尘。篆烟吹绣幕，檐雾湿纱巾。紫陌鸡鸣缓，红桥马过频。珠围貂帽窄，梅放粉容新。诗就题千帙，筵开直万缗。酒光摇潋滟，舞影起纷纶。序齿先耆艾，忘形略主宾。联翩仙子佩，窈窕女儿身。叠唱凌天籁，争归步月轮。闾阎喧小子，箫鼓沸苍旻。童稚扶翁媪，优伶学搢绅。青云文雅士，白发太平民。世喜消锋燹，巫羞祀鬼神。欢呼占岁稔，倾倒见天真。留滞无羁旅，欹斜有醉人。宴游逢霁景，款曲会良姻。是物恩波洽，诸方化雨均。腐儒犹放浪，令尹独清贫。屡辱情过厚，从知道欲伸。得人类言偃，爱客即陈遵。闻望腾中外，公忠出等伦。威仪严可畏，襟度阔无垠。公署钞琴谱，黉堂礼席珍。河头虎争渡，桑下雉相驯。五裤歌方振，三农业已勤。官清文字简，乡饮德风淳。我已成迂朽，行将赋隐沦。弟兄皆鬼物，田亩半荆榛。周急烦贤友，持家养老亲。奇才推葛亮，曲学陋平津。松径荒烟里，茅堂野水滨。读书逾懒慢，抚事几悲辛。碧藓侵棋局，红蕖没钓纶。发蓬苦扪虱，衣破叹悬鹑。出处惭先哲，间关类逐臣。多情依木石，无分画麒麟。城市聊从俗，山林拟卜邻。业唯归竹素，书莫上枫宸。性入禅家学，歌随樵客斤。生涯甘寂寞，宰物实陶甄。高尚尊严子，贤良笑郤诜。天涯正愁绝，回首遇雷陈。
灯花词
作者：李延兴
朝代：明
体裁：五言绝句

彩发虚明间，性涵膏火里。彪外而弸中，花岂知报喜。
燕相府右傅王公为北平宪副刘公画马徵余为诗
作者：李延兴
朝代：明
体裁：七言律诗

骁腾迥踏瘴烟底，万骑纷披不敢嘶。天绕阆风追日毂，雨收沙苑散霜蹄。金鞍光动青云表，玉辇飙驰碧海西。白首何堪攀逸驾，几回执策听朝鸡。
王氏别墅
作者：李延兴
朝代：明
体裁：古风

旭日照远水，摇映青松林。丹霞散馀彩，翠烟郁沉沉。好鸟弄晴昼，嘉禾敷繁阴。天虚风物幽，高爽澄清襟。解琴一奏之，细和山水音。啸歌以相羊，頫仰获我心。栖迟岁年晚，将归故山岑。
琴堂曲为永清刘尹作
作者：李延兴
朝代：明
体裁：古风

琴堂清，文窗窈窕云霞明，七弦弹出太古意。光风绕郭流，春声满天地，泛羽浮宫荡和气。惟侯之政廉而仁，敷鬯惠慈湔暴厉。惟公之心公而丕，擿发伏奸施恺悌。视民如伤民德之生意，昭融一时写作琴中趣。堂上琴，音沉沉，玄猿抱月啼空林。琴上弦，声渊渊，老蛟卧雨吟寒泉。有时拂轸青松边，白云飞来清可怜。有时度曲香案侧，水沉郁郁飘晴烟。此琴不是相如之所蓄，此琴不是伯牙之所传。乃是当时子贱古遗物，置之兹堂今几年。县庭无事简书静，抱琴危坐心悠然。古风寥阔不可续，侯也直须为奏周诗三百篇。世虽久乏知音者，时复鼓之聊以陶吾天。驰声海内永不朽，七闽山水万古增光妍。我欲学琴恨无缘，我欲买琴苦无钱。山空月白琴响绝，把杯长啸天风前。
琵琶
作者：李延兴
朝代：明

雨霁银■万顷秋，芳妍烂熳竞相酬。云山有分老复老，勋业到头休便休。凿落金杯从浩荡，琵琶玉手喜纤柔。一年无似今宵好，醉倚西风十二楼。
琵琶
作者：李延兴
朝代：明
体裁：七言律诗

雨霁银潢万顷秋，芳妍烂熳竞相酬。云山有分老复老，勋业到头休便休。凿落金杯从浩荡，琵琶玉手喜纤柔。一年无似今宵好，醉倚西风十二楼。
登隗台用希颜韵
作者：李延兴
朝代：明
体裁：七言律诗

好风吹袂上金台，旋脱貂裘换酒来。春日郊扉光黯澹，夕阳樵路水萦回。都人犹记燕昭事，朝士争誇郭隗才。千古兴衰总陈迹，断碑剥落卧苍苔。
登雅宜山
作者：李延兴
朝代：明
体裁：七言律诗

鸡犬柴扉竹里开，仙人别住好楼台。松声忽向琴心起，云气遥从涧口来。六代衣冠随水去，百年天地逐轮回。兴亡总付登临外，烂醉春风卧碧苔。
瞻云图
作者：李延兴
朝代：明
体裁：古风

朝出看燕山，云莫归行燕山道。道傍云气光动班烂衣，千里飞来白如埽。长天愁迥阴冥迷，虚室宵清神皓缟。太行一发半落天之南，翠彩浮空散文藻。缙山更在天南之南海树边，白发高堂岁晏惊寒早。三年书断安稳无，每一思之心懆懆。风回云杪思飘扬，月堕云西梦颠倒。白云半幅细入天机中，写出狄公心事炯炯随云照穹昊。云无心，人有情，物易化，情难老。朝看云，暮看云，缙山佳处安得乘云忽飞到。云中人，拂黄巾，山中云，护丹灶。从龙奋迅直上青天飞，变化无方契元造。天下苍生正须霖雨之，慎勿栖岩扉，閟鸿泽，负明时。
石鼓歌
作者：李延兴
朝代：明
体裁：古风

乾坤清淑之气，蜿蟺扶舆亘西极，化作岐山之阳石鼓十。六丁二酉铲断昆崙之瑶峰，缥缈云根堕穹碧。层崖秋碎方祗愁，大星宵陨圆灵泣。中虚不露疏凿文，太素犹涵混沌质。伟哉周家宣王中兴时，戈鋋彗云九县一。明堂受朝群后来，天威不违颜咫尺。岐阳之狩载阳国之灵，王气腾霄何赫奕。八鸾声戛秋风高，九旗光动朝暾赤。歌车攻，咏吉日。张皇维，昭帝绩。泰山盘，石之祚。炳烈千万春，勒之贞珉古无匹。其形如鼓不可扣之鸣，其体浑沦绝侣大造无痕迹。其字遒逸宛是篆与科，其文古雅髣髴周之什。吉甫歌，史籀笔，制作森严照岐邑。年多物化理则然，金字半灭无人识。老蛟摧裂野火焚，古墨淋漓苔雨蚀。青城学士昔在大德初，见之林下久叹息。入朝亟为丞相言，如此至宝何可以弃掷。大车彭彭挽致来孔庭，天地风云亦动色。我尝爱此十鼓文字奇，抚玩摩挲不知日之夕。荏苒光阴数十春，春风吹愁发生白。近时再过石鼓旁，阶草蒙茸没双屐。细看字画转么么，徙倚回廊泪沾臆。东安邓尹弹琴青桂林，议论文章脱尘俗。平生好古如古人，直欲蒐抉周秦之故实。里中更有朱先生，白首著书穷日力。寄书远访石鼓文，细字满笺珠的皪。书中宛宛见高情，识者见之争爱惜。乃知先生好古不减吾，邓侯吾徒委琐岂复如先生，喜新厌旧犹戏剧。吾友秦邮李希文，新来小篆亦杰出。夷门梁君子，宜苦学张颠之草书，电埽千军烂如拭。我生雅恨不能书，每见名家如有失。朱先生，古遗直，甚欲相从不可得。山中茅屋书满床，何时一到虚轩分半席。直须和我石鼓歌，战退苏韩入坚壁。呜呼古之作者往往苦用心，岂惟杜预雅有春秋癖。今人无复见古人，徒劳纸上赏遗墨。鱼目滔滔久混珍，后来此鼓谁收拾。燕之石，等圭璧，荆之璞，同瓦砾。古风不返天茫茫，何如烂醉林皋卧苔石。
福源精舍
作者：李延兴
朝代：明

京城六月日如火，风轩散发执书坐。
顿嫌城市多烦嚣，欲买田庐何处可。
素几茶瓯吹碧香，有客敲扉偶相过。
为言越中好山水，厥土膏腴不偏颇。
魏氏之子文贞孙，玉树临风色瑳々。
读书浙水之东头，蒐今摭古以自课。
夏盖湖光白涌云，福祈山气青孚座。
三江帆上莫天长，八月潮平秋水大。
亭边狝猿长如人，月黑林昏盗山果。
桃源人家疑此是，洞口云深昼无锁。
百壶满醉江南春，击缶高歌儿子和。
西蜀少陵恒苦吟，南阳武侯尚高卧。
文贞昔在贞观中，大节堂堂不终挫。
好将旧学佐朝堂，行见英风振顽懦。
索居何日赋归来，尽理遗书载轻舸。
我昔耕牧岘山阳，门前水田足粳糯。
十年道阻不可归，江上秋风茅屋破。
旧栽松柏空成林，石墙竹梢添几个。
向来耆旧安稳无，每一思之泪交堕。
福源林壑倘见分，卜邻拟住山之左。
客归好语仲远君，岁晚寄书烦报我。
福源精舍
作者：李延兴
朝代：明
体裁：古风

京城六月日如火，风轩散发执书坐。顿嫌城市多烦嚣，欲买田庐何处可。素几茶瓯吹碧香，有客敲扉偶相过。为言越中好山水，厥土膏腴不偏颇。魏氏之子文贞孙，玉树临风色瑳瑳。读书浙水之东头，蒐今摭古以自课。夏盖湖光白涌云，福祈山气青浮座。三江帆上暮天长，八月潮平秋水大。亭边狝猿长如人，月黑林昏盗山果。桃源人家疑此是，洞口云深昼无锁。百壶满醉江南春，击缶高歌儿子和。西蜀少陵恒苦吟，南阳武侯尚高卧。文贞昔在贞观中，大节堂堂不终挫。好将旧学佐朝堂，行见英流振顽懦。索居何日赋归来，尽理遗书载轻舸。我昔耕牧岘山阳，门前水田足粇糯。十年道阻不可归，江上秋风茅屋破。旧栽松柏定成林，石墙竹梢添几个。向来耆旧安稳无，每一思之泪交堕。福源林壑倘见分，卜邻拟住山之左。客归好语仲远君，岁晚寄书烦报我。
秋日山行
作者：李延兴
朝代：明
体裁：五言律诗

林路郁迢遥，村行野兴饶。两山青入屋，一水白平桥。埽石收松子，耕云种药苗。仙人王质辈，应向此中樵。
秋日杂兴
作者：李延兴
朝代：明
体裁：七言律诗

飞楼上倚泬寥天，野色荒凉万井烟。落日荷花白舫外，西风桂树画阑边。明妃夜泣琵琶月，宛马秋肥苜蓿田。千古河山几争战，一登高处一潸然。
移教房山留别雄县周尹
作者：李延兴
朝代：明
体裁：七言律诗

隔水青山画舫西，乱云芳草思凄迷。江淹赋好伤离别，李白名高入品题。花落空阶春色澹，莺啼深树午阴齐。明朝相见归来鹤，飞向秋风觅旧栖。
窗灯
作者：李延兴
朝代：明
体裁：五言律诗

窗灯摇影细，城柝报更遥。白发愁偏重，丹心老未销。云阴笼月薄，秋气挟霜骄。归思如江水，滔滔逐逝潮。
立春日试笔
作者：李延兴
朝代：明
体裁：五言绝句

霞坞光相炫，冰池冻半开。影随瑶色起，香逐綵旗来。
立秋夜听秋声
作者：李延兴
朝代：明
体裁：七言绝句

漠漠微云生晓阴，满庭虚籁薄霜林。有声元在无声里，听到无声思转深。
紫荆关
作者：李延兴
朝代：明
体裁：古风

吾闻紫荆关是古来天险处，势逼恒嵩抗天柱。栈路迥出青云端，岩瀑喧豗喷洒长空，对之可以湔尘虑。往年龙虎纷拿战血飞，煌煌万骑关前驻。只今平世天下清，千里桑麻旆旆连郊墅。行旅不操寸兵，瓮城不劳铁铸，王元不封函关泥，孙子不书马陵树。关南孤戍夜火稀，关北团茅小家住。今我自西来，飞霜满衣絮。林下有高人，怡然此相遇。烟霞邮馆午停骖，风雪轩窗夜联句。家山咫尺望不迷，写书先寄宾鸿去。须臾日车飞上扶桑红，一骑已出东山东。
纸
作者：李延兴
朝代：明
体裁：七言律诗

吴茧裁成秋水寒，炯然光彩动柴关。香分梅蕊飘金润，色夺梨花衬玉环。石几净堆春雪冷，璚窗轻拂晓云闲。东林白社多年别，好与题诗寄鹤还。
经梦笔桥
作者：李延兴
朝代：明
体裁：七言绝句

风起湘波断绿津，长歌别恨写悲辛。挥毫几拟题桥过，翻愧当时卖赋人。
羊祜庙
作者：李延兴
朝代：明
体裁：七言律诗

勋名冠绝复全身，两晋如公竟几人。庙枕吴江非故迹，碑横岘首哭遗民。空坛晓雾沉荒树，断壁秋风埽暗尘。老泪向人收不尽，愁边和雨湿衣巾。
自述
作者：李延兴
朝代：明
体裁：七言律诗

八口凄凉生事微，中原羽骑日騑騑。天寒岁晚归难定，水远山长信转稀。青眼故人频送米，白头慈母尚缝衣。萧萧汉渚蒹葭老，好向儿时旧钓矶。
舟次松陵
作者：李延兴
朝代：明
体裁：五言律诗

客路几时尽，愁怀到处同。断帆冲暮雨，短笛咽秋风。水碧沙云白，山青柿叶红。莫言诗费日，光动锦囊中。
舟次龙江
作者：李延兴
朝代：明
体裁：七言律诗

孤航小驻水西头，汎汎轻鸥对客浮。海气涨云天堑晚，江风吹雨石城秋。已将万事归诗帙，苦乏千金醉酒楼。欲向金川门里住，那堪回首恋沧洲。
菊蹊
作者：李延兴
朝代：明
体裁：六言诗

荒径雨苔未扫，疏篱霜蕊先开。绿酒从人放饮，白衣为我携来。
蝉嘒嘒
作者：李延兴
朝代：明
体裁：古风

蝉嘒嘒，老树秋风暑初退。闺门忽起思妇悲，欹枕听之堕双泪。去年夫征淮水头，天明上马操戈矛。今年夫戍玉关塞，日夜艰危谁足赖。不如烂烂云锦机，织成回文制君衣。不如湛湛长江水，流恨随君千万里。白首会面知无难，愿君竭力军旅间。太平无事荷帝力，迟君归来慰家室。凿凿之石如妾心，空山绝涧秋嵚崟。青山之松如妾操，大雪严风不凋耗。石或可转松可摧，妾心万死不可回。
读贾谊王粲传
作者：李延兴
朝代：明
体裁：五言律诗

白发悲王粲，青春羡贾生。万言词慷慨，一赋气峥嵘。吊屈心犹壮，依刘恨未平。怀贤坐长夜，斜月半窗明。
谢叶奉祠公羽赠冠
作者：李延兴
朝代：明
体裁：七言律诗

席帽征尘拂转难，寄来章甫压儒酸。逢萌忍向清朝挂，贡禹欣逢故友弹。青镜不惭欺白发，丹邱还好觅黄冠。暮年文彩凋零尽，谁写衰容画里看。
赠古渊上人
作者：李延兴
朝代：明
体裁：七言律诗

廿年转走虎狼丛，名利荒寒到处同。杳杳木杯鲸浪外，飘飘金锡蜃云中。诗篇想见推敲熟，乘法争传大小通。偶此相逢破愁寂，旃檀香里坐薰风。
赠周掾
作者：李延兴
朝代：明
体裁：古风

杨震辞金廉以公，释之审谳仁以忠。谁其似之君卿氏，直与两贤齐高风。周公善政久颓敝，秦汉而来由吏治。煽威作福谁禦之，如以蛟龙视蝼蚁。君昔试吏西曹时，以廉律身人是之。岂不知萧相曹侯称画一，当时皆自刀笔出。
赠境上人
作者：李延兴
朝代：明
体裁：五言律诗

山馆夜潇潇，天寒酒力消。雁行冲雪断，灯影隔江遥。渡口人争岸，船头客待潮。倦途谁慰藉，风景不相饶。
赠弹筝人
作者：李延兴
朝代：明
体裁：七言绝句

秋恨斜飞啼恨深，示将燕调杂吴音。人人竟听抛红锦，悔杀当时苦学琴。
赠时中
作者：李延兴
朝代：明
体裁：七言律诗

白首相逢寥落中，失声一哭暮途穷。霏霏江草愁边绿，寂寂宫花梦里红。海徼归心悬夜月，柴扉病骨卧秋风。人情任逐东流水，烂熳金樽莫放空。
赠杭州包知事与直
作者：李延兴
朝代：明
体裁：五言律诗

大府包从事，才华早见收。孤忠横北斗，清节照南州。白雨江帆暮，青枫水国秋。向来忧世意，惟有泪长流。
赠边将
作者：李延兴
朝代：明
体裁：五言律诗

犹记登坛日，长驱破敌围。兵随营火出，血洒阵云飞。杀气吹戎帐，腥风拂铠衣。肘悬金印大，功压万人归。
赠隐者
作者：李延兴
朝代：明
体裁：五言绝句

听钟寻野寺，隔树扣云关。鹤卧琴窗静，樵归棋局闲。
赠雄县刘尹
作者：李延兴
朝代：明
体裁：七言律诗

老成器业少如公，政誉堂堂压茂恭。一片灵台双镜里，三株仙桂月轮中。香凝鸭鼎琴堂雨，木落虹桥酒市风。欲写汉庭循吏传，满川烟树晚濛濛。
越王台
作者：李延兴
朝代：明

越王台前江水深，越王台畔草森森。五湖明月青天上，照见鸱夷万古心。陆生赋冠六朝文，掷地金声一座闻。莫听吴歌过江去，洲前花月夜纷纷。
越王台·其一
作者：李延兴
朝代：明
体裁：七言绝句

越王台前江水深，越王台畔草森森。五湖明月青天上，照见鸱夷万古心。
越王台·其二
作者：李延兴
朝代：明
体裁：七言绝句

陆生赋冠六朝文，掷地金声一座闻。莫听吴歌过江去，洲前花月夜纷纷。
送别
作者：李延兴
朝代：明
体裁：七言律诗

北风吹袂晚临岐，日短天寒独去时。远海涨空云泱漭，乱山连塞雪参差。惶惶兵火家千里，寂寂生涯酒一卮。传语亲朋好调护，路难莫怪寄书迟。
送吕秀才入道
作者：李延兴
朝代：明
体裁：七言律诗

赋罢长杨戴鹖冠，笑人慕道不休官。窗间风雪三馀学，林下烟霞七返丹。白社年深成雅会，紫垣秋静礼虚坛。夜窗欲问长生术，月转虚楼十二阑。
送张都事赴浙省
作者：李延兴
朝代：明
体裁：七言律诗

朔方豪杰气如虹，往佐名藩好立功。泰岳阴风吹雨黑，淮营夜火照云红。江南亲旧多年别，海上音书几日通。投笔封侯亦奇事，草玄应是笑扬雄。
送李希文典教东船里
作者：李延兴
朝代：明
体裁：古风

送君行，君行直到东船里。风物幽回宛似江之南，土壤肥夷可艺稷。黍茫茫，墟市隔林皋，寂寂衡茅荫溪水。天空鸥鸟閒，地古风俗美。铿訇教铎振文声，子衿揖让春风里。我欲乘桴直上海之涯，鱼龙掀舞烟涛起。老翁晒网立船头，儿子叉鱼傍船尾。滩声奏曲响琴窗，水风吹香堕书几。先生宴坐清可人，陶写神情舒四体。携壶觞，临沼沚，或开襟，或洗耳。或赋长歌咏古今，或掉扁舟弄清泚。世间万事岂足挂心旌，为问此乐平生还有几。我欲诛茆结屋与君邻，我欲浮家泛宅学丹子。云水之间，栖迟之乐，可以忘岁年，不知老之将至矣。
送李顺文
作者：李延兴
朝代：明
体裁：古风

维齐古青州，其地山水秀。尝遭国大祲，夹辅犹腋肘。宅土称上腴，财赋等浙右。奇阃久乃隳，完城失封守。妖盗起潢池，跳梁裒林棷。白昼烧通衢，戎马相践蹂。屋化飞尘灰，莽莽草木茂。往年大姓家，存者无八九。兵兴岁无虚，穑事废南亩。纷驰赤白囊，烈勋径何有。上贻国之忧，轸念夜达昼。简师行天诛，岌岌不敢后。秦中出精甲，长道屈群丑。言言七十城，易若摧瓦缶。大野熄烽烟，多士释介胄。两河关梁通，中原绝纷纠。行者如蚁旋，居者如辐凑。济南李徵君，累年文献旧。躬耕食其力，园田如错绣。自经丧乱来，避地东西走。草食面削瓜，布絮体盈垢。先师有遗文，一一付君手。万死逃一生，收藏免脱漏。吾尝观其书，篇章灿琼玖。读之京华馆，霜月动虚牖。寻将刻枣梓，上俪钟鼎寿。古称贤弟子，君乎实无负。始予未相识，闻誉则已久。昨枉过山斋，衡扉竹外候。吐饭欣接之，笑语忘辰酉。论议悉超绝，白日云雾剖。读书不窥园，焚膏在研究。巢由尚羊裘，禄仕不挂口。譬之天马驹，不肯恋栈豆。裹粮出都门，归期迫夏首。春容耀桃李，川色润栲杻。太行入青云，千峰淡如帚。黄河浪卷天，风雨怒蛟吼。路经百战场，青苔白骨朽。抵家拜邱坟，狐狸上荒阜。俯仰成古今，野哭杂山溜。莫伤门祚衰，晚节当大就。立言绍前修，蚤夜猎文囿。为国植英才，民俗尽归厚。我家汉水上，昔别齿尚幼。艰危十馀年，骨肉知在否。君归我何如，涕泗满衣袖。执手河之干，临风一觞酒。人生会合难，岂不怀亲友。相期保令名，良时不可久。
送燕倅
作者：李延兴
朝代：明
体裁：七言律诗

祖席衣冠尽士林，秋风古驿马骎骎。考功不愧循良传，遮道还怜父老心。日毂影高三殿晓，霓旌光动五云深。归时正及梅花放，一路吹香雪满襟。
送白杨长老
作者：李延兴
朝代：明

龙天拥护大江西，江上分襟绿草齐。一路藤萝秋色里，山山树树白猿啼。鹤随金锡忽飞还，踏遍吴云越树间。一发远峰斜日外，认来多是九华山。
送白杨长老·其一
作者：李延兴
朝代：明
体裁：七言绝句

龙天拥护大江西，江上分襟绿草齐。一路藤萝秋色里，山山树树白猿啼。
送白杨长老·其二
作者：李延兴
朝代：明
体裁：七言绝句

鹤随金锡忽飞还，踏遍吴云越树间。一发远峰斜日外，认来多是九华山。
送知县
作者：李延兴
朝代：明

县斋寂寂远尘氛，草满圜扉翠欲熏。日转棠阴侵席过，风回琴响隔花闻。水分九派通苍海，地拥三关压紫云。河朔近来为令者，路人争道不知君。长亭云树拥征鞍，意欲留君计转难。竹骑岂惟迎郭伋，蒲鞭直欲继刘宽。班联晓陆承殊宠，绩考春曹陟最官。此别信知应未远，杨花香衬马蹄还。
送知县
作者：李延兴
朝代：明
体裁：七言绝句

朝廷考绩推循吏，暮夜辞金谢故人。愿借寇恂怜父老，早归重看瓦桥春。
送知县·其一
作者：李延兴
朝代：明
体裁：七言律诗

县斋寂寂远尘氛，草满圜扉翠欲熏。日转棠阴侵席过，风回琴响隔花闻。水分九派通苍海，地拥三关压紫云。河朔近来为令者，路人争道不知君。
送知县·其二
作者：李延兴
朝代：明
体裁：七言律诗

长亭云树拥征鞍，意欲留君计转难。竹骑岂惟迎郭伋，蒲鞭直欲继刘宽。班联晓陆承殊宠，绩考春曹陟最官。此别信知应未远，杨花香衬马蹄还。
送翼主归相州
作者：李延兴
朝代：明
体裁：七言律诗

千营兵气黑沉沉，关塞萧条草木深。蛇伏黄蒿嘘毒雾，鬼吹青火出空林。儿童老大不相识，墟墓荒寒只自寻。亲在远游烦爱惜，书来应抵万南金。
闻雁
作者：李延兴
朝代：明
体裁：五言绝句

流响迷湘浦，馀哀隔陇云。角残灯外听，钟定枕边闻。
阻雨题柏山驿壁
作者：李延兴
朝代：明
体裁：古风

黯淡连朝雨，山窗递微凉。絺衣含秋润，散发此相羊。白鸟啼青林，涧水亦浪浪。隐人不可见，思之云路长。啸歌忽终晷，西日下平冈。
隗台
作者：李延兴
朝代：明
体裁：七言绝句

野老留人不肯住，半醉扶筇入山去。天风吹上黄金台，放笔纵横写长句。
雄县尹周氏詹擒贼
作者：李延兴
朝代：明
体裁：七言律诗

猎火宵明雪半乾，于菟尽缚血斓斑。城门铁骑冲云出，塞岭金笳奏月还。叶县春回双舄静，偃堂昼永一琴閒。燕台献捷恩光近，名重清朝玉笋班。
雨
作者：李延兴
朝代：明
体裁：七言律诗

熟睡昏昏白昼长，翻盆急雨洗炎光。天连远塞霓旌湿，风渡虚楼燕幕凉。竹里疏花红灼灼，窗前流水碧浪浪。山中米麦多应好，抱膝长歌喜欲狂。
雨中偶赋
作者：李延兴
朝代：明
体裁：七言律诗

黯淡青林白雨飞，隔花莫恨湿春衣。恩沾草木生兼遂，声到松篁听转微。谷口泉清舒药甲，岩隈风乱打柴扉。故园有屋多应漏，几日摊书晒夕晖。
雨和仲礼
作者：李延兴
朝代：明
体裁：五言律诗

朱夏多淫雨，新凉报早秋。疾雷翻电过，遥海蹴天浮。无计回乾造，端居愧俗流。滔滔天下溺，谁轸万人忧。
雪
作者：李延兴
朝代：明

地白云黄雪乱飞，虚檐风急扑征衣。子猷入夜乘舟去，苏武残年持节归。兵后殊方为客苦，病来亲友到门稀。何缘得似儿童岁，貂帽狐裘学打围。开门飞雪叠阶除，宛宛溪山画不如。野火远明喧猎骑，茶烟半湿认僧居。云深空谷难寻路，风急虚窗乱打书。坐待春阳回宇宙，无边生意满茅庐。
雪·其一
作者：李延兴
朝代：明
体裁：七言律诗

地白云黄雪乱飞，虚檐风急扑征衣。子猷入夜乘舟去，苏武残年持节归。兵后殊方为客苦，病来亲友到门稀。何缘得似儿童岁，貂帽狐裘学打围。
雪·其二
作者：李延兴
朝代：明
体裁：七言律诗

开门飞雪叠阶除，宛宛溪山画不如。野火远明喧猎骑，茶烟半湿认僧居。云深空谷难寻路，风急虚窗乱打书。坐待春阳回宇宙，无边生意满茅庐。
雪中退朝
作者：李延兴
朝代：明
体裁：七言律诗

雪舞回廊乱打人，朝回驰马路无尘。天粘白海横飞练，风转彤墀细叠银。诗气涵虚清到骨，梅魂袭月冷凝神。直须借与调羹手，遍洒名藩作好春。
雪和饶倅
作者：李延兴
朝代：明

散乱飞霙落帽檐，棱层砖玉簇峰尖。野梅放白寒香冻，村酝倾红腊味添。云压蓬婆迷羽骑，风回金爵扑珠帘。出门三尺无人埽，好为丰登取阄拈。风起六花飞满檐，倚楼延认远山尖。白生虚室灵襟静，清逼疏梅道气添。羽驾晓临瑶岛路，犀尘寒隔水晶檐。梁园赋好人争写，健笔凌云信手拈。
雪和饶倅·其一
作者：李延兴
朝代：明
体裁：七言律诗

散乱飞霙落帽檐，棱层砖玉簇峰尖。野梅放白寒香冻，村酝倾红腊味添。云压蓬婆迷羽骑，风回金爵扑珠帘。出门三尺无人埽，好为丰登取阄拈。
雪和饶倅·其二
作者：李延兴
朝代：明
体裁：七言律诗

风起六花飞满檐，倚楼延认远山尖。白生虚室灵襟静，清逼疏梅道气添。羽驾晓临瑶岛路，犀尘寒隔水晶檐。梁园赋好人争写，健笔凌云信手拈。
雪溪渔隐图
作者：李延兴
朝代：明
体裁：古风

穷阴塞玄冬，万里起墨色。爰有子陵之徒住在溪上头，渺渺孤舟钓风雪。玄冥尸化枢，天地为冰壶。雾散烟销野马死，溪山佳处好隐居。繁霙舞空云黯淡，长风捲海天模糊。壮哉滕六大有意，为我渔家扫出万幅真障图。真障图，世莫比，一钓鲔与鳣，再钓鲂与鲤。三钓鲸与鳌，生杀在钓饵。失之何足羞，得则良可喜。今者得鱼亟烹之，妇曰有酒无忧矣。须臾烂醉卧蓬窗，船头雪深尺有咫。酒醒推蓬一开眼，茫茫万境白于纸。乃知江湖之上多高人，借有驷马高车安肯起。雠太公，友严子，何妨老作烟波士。湖之滨，江之澨，书可读，谷可艺，君将忘筌予避世。
雪溪渔隐图
作者：李延兴
朝代：明

穷阴塞玄冬，万里起墨色。爰有子陵之徒住在溪上头，渺渺孤舟钓风雪。玄冥尸化枢，天地为冰壶。雾散烟销野马死，溪山佳处好隐居。繁霙舞空云黯淡，长风捲海天模糊。壮哉滕六大有意，为我渔家扫出万幅真障图。真障图，世莫比，一钓鲔与鳣，再钓鲂与鲤。三钓鲸与鳌，生杀在钓饵。失之何足羞，得则良可喜。今者得鱼亟烹之，妇曰有酒无忧矣。须臾烂醉卧蓬窗，船头雪深尺有咫。酒醒推蓬一开眼，茫茫万境白於纸。乃知江湖之上多高人，借有驷马高车安肯起。雠太公，友严子，何妨老作烟波士。湖之滨，江之澨，书可读，谷可艺，君将忘筌予避世。
题万松金阙图
作者：李延兴
朝代：明
体裁：七言律诗

衮冕曾迎凤驾来，烟沉金阙半蒿莱。霞蒸日气红初上，云压松阴黑半开。玉井霆轰龙起蛰，虚窗笙响鹤飞回。前朝事往云无迹，愁听江声入夜哀。
题吕仙翁庙
作者：李延兴
朝代：明
体裁：七言律诗

策名文彩动蟾宫，飞上丹梯笑葛洪。剑影冷涵云气湿，笛声清绕月轮空。黑翻诗壁研磨外，神现松精候谒中。几拟细询仙岁月，芙蓉溪上又秋风。
题垂虹亭壁
作者：李延兴
朝代：明
体裁：七言绝句

金樽绿酒荡晴空，花压双鬟舞袖红。莫唱何戡《渭城曲》，银筝呜咽怨秋风。
题画
作者：李延兴
朝代：明
体裁：古风

山翠浮空初过雨，山麓晴云散芳渚。雾合长林生晓寒，人家更在林深处。涧泉六月翻松根，石洞千年隐仙侣。有谁共弈橘中来，无人问路桃源去。白烟遮尽青林花，野簌嫩香应可茹。清幽不减山之阴，只欠兰亭列觞俎。谁乎写此怪而奇，莽莽云山入毫楮。细看犹有遗恨处，胡不着我山之墅。我生本是丘壑姿，误落京尘几寒暑。小时耕牧岘山阳，閒从野人学种树。门前渔浦啼竹禽，屋上鹤巢走松鼠。独行采药日莫归，才得芝术一斗许。纵令服食不得仙，何若长年蓻禾黍。小村秋晚鸡正肥，大瓮春浮酒新煮。老翁醉舞儿子歌，笑语諠华忘宾主。此乐不见十许年，兵火煌煌照南楚。思归见画万感生，怅望风帆横浦溆。时清即好谢官归，全家移向山中住。
题画
作者：李延兴
朝代：明

山翠浮空初过雨，山麓晴云散芳渚。
雾合长林生晓寒，人家更在林深处。
涧泉六月翻松根，石洞千年隐仙侣。
有谁共弈橘中来，无人问路桃源去。
白烟遮尽青林花，野簌嫩香应可茹。
清幽不减山之阴，只欠兰亭列觞俎。
谁乎写此怪而奇，莽莽云山入毫楮。
细看犹有遗恨处，胡不著我山之墅。
我生本是丘壑姿，误落京尘几寒暑。
小时耕牧岘山阳，闲从野人学种树。
门前鱼浦啼竹禽，屋上鹤巢走松鼠。
独行采药日莫归，才得芝术一斗许。
纵令服食不得仙，何若长年艺禾黍。
小村秋晚鸡正肥，大瓮春浮酒新煮。
老翁醉舞儿子歌，笑语喧哗忘宾主。
此乐不见十许年，兵火煌煌照南楚。
思归见画万感生，怅望风帆横浦溆。
时清即好谢官归，全家移向山中祝
题画
作者：李延兴
朝代：明
体裁：六言诗

虹彩明涵疏雨，蝉声暝咽残阳。人境不殊仙境，醉乡真是吾乡。
题逸士图
作者：李延兴
朝代：明
体裁：六言诗

秋思枕边疏雨，年光叶上惊飙。从渠得马失马，笑我操瓢弃瓢。
题金山寺赓陆先生韵
作者：李延兴
朝代：明
体裁：七言律诗

天连泗水水连天，烟锁孤村村锁烟。寺绕薜萝萝绕寺，川通巫峡峡通川。酒迷醉客客迷酒，舡送行人人送舡。此会应难难会此，传今胜古古今传。
题金山寺赓陆先生韵
作者：李延兴
朝代：明

天连泗水水连天，烟锁孤村村锁烟。寺绕薜萝萝绕寺，川通巫峡峡通川。酒迷醉客客迷酒，船送行人人送船。此会应难难会此，传今胜古古今传。
高生规当岁贡遇生日
作者：李延兴
朝代：明
体裁：七言律诗

天风环佩响珊珊，瑶海秋高王母还。好著莱衣娱鹤发，要将董策觐龙颜。霞翻锦帜金鸾殿，日射丹墀玉笋班。待得瓦桥春雪霁，马嘶官路彩云间。
鸣皋亭
作者：李延兴
朝代：明
体裁：五言律诗

晴皋一片雪，缥缈落秋云。缟袂风前舞，瑶笙月下闻。听琴多岁月，冲锡出尘氛。寄与乘轩者，芝田好共分。
黄崖寺
作者：李延兴
朝代：明
体裁：古风

黄崖秀绝不可画，山际飞云如走马。东来无此好云林，况逢野衲同清话。茶烟侵午客题诗，松籁吹凉僧结夏。人间尘土诚污人，何时息影禅林下。
九日登龟峰用杜工部韵二首
作者：李延大
朝代：明

用拙未能趋径窦，一时登眺俯江滨。芙蓉露浥侵衣冷，熠耀沙明入槛新。天与清閒堪逸老，日惟吟弄可同人。已将往事随沤泛，观物应知静俗尘。浮屠江面郁崔嵬，九日年年陟此台。宦思更于秋后减，病怀偏向酒中开。卷舒云岫无心出，断续蝉声随意来。蹈碎薜萝方丈外，啸歌莫讶鬓毛催。
九日登龟峰用杜工部韵二首·其一
作者：李延大
朝代：明

用拙未能趋径窦，一时登眺俯江滨。芙蓉露浥侵衣冷，熠耀沙明入槛新。天与清閒堪逸老，日惟吟弄可同人。已将往事随沤泛，观物应知静俗尘。
九日登龟峰用杜工部韵二首·其二
作者：李延大
朝代：明

浮屠江面郁崔嵬，九日年年陟此台。宦思更于秋后减，病怀偏向酒中开。卷舒云岫无心出，断续蝉声随意来。蹈碎薜萝方丈外，啸歌莫讶鬓毛催。
杨忠庵饮余西湖用乐天晚归韵
作者：李延大
朝代：明

烟中孤屿小，柳外数星稀。人向六桥过，僧从三竺归。湖波月照席，竹杏风吹衣。深夜暑还在，不嫌山雨霏。
重游紫云庵
作者：李延大
朝代：明

不厌看山意，杖藜去复来。莲花千嶂合，竹叶一樽开。倚槛秋容澹，挥毫暮色催。客游惊再至，僧已十方回。
招抚流民辞·其一
作者：李延寿
朝代：明
体裁：四言诗

吾民昔逃，今胡不归。食不充腹，身无完衣。为人奴使，饮泣食悲。吾民昔逃，今胡不归。
招抚流民辞·其三
作者：李延寿
朝代：明
体裁：四言诗

吾民昔逃，胡不还乡。鳏为尔妻，饥赈尔粮。给尔鸡豚，理尔田桑。吾民昔逃，胡不还乡。
招抚流民辞·其二
作者：李延寿
朝代：明
体裁：四言诗

吾民昔逃，今胡不来。断还尔田，宽蠲尔差。遂尔生养，禁彼科催。吾民昔逃，今胡不来。
九日锡宴次韵
作者：李廷仪
朝代：明

隐隐钟声出景阳，传宣锡宴近清光。萸觞共祝无疆寿，金鼎频薰百和香。内史分糕夸令节，诸番入贡自遐方。鹿鸣天宝赓歌遍，击筑何须说汉王。
何处难忘酒
作者：李廷仪
朝代：明

何处难忘酒，寒衾梦觉时。青铜欺短发，黄菊候归期。翘首怀千里，论心乏故知。此时无一盏，何以慰遐私。
偶成
作者：李廷仪
朝代：明

秋阴漠漠掩重门，宝鸭香消火尚温。南雁不传沙漠信，满庭衰草自黄昏。
公出南康留别诸广文
作者：李廷仪
朝代：明

悠悠征旆拥前驺，山馆清虚且暂休。公事已拚三日了，广文仍喜一樽留。井边梧叶新凋雨，天上星河淡泻秋。明发溪头叹分手，离离芳草满汀洲。
午饭琉璃寺次韵
作者：李廷仪
朝代：明

沙路逶迤东复南，午阴僧寺驻羸骖。黄韰淡饭随时饱，土俗民情到处谙。西峤迎眸青霭霭，晚风吹鬓影毵毵。驿亭一夜萧萧雨，宦况离怀两不堪。
宝坻道中
作者：李廷仪
朝代：明

疋马萧萧踏软沙，官亭驻马夕阳斜。帝城回首三百里，民瘼关心几万家。古巷夜深无吠犬，新垣月落有啼鸦。此行莫叹瞻依远，几度羹墙见舜华。
寄李天瑞
作者：李廷仪
朝代：明

花阴寂寂漏沈沈，孤馆残灯别恨深。遥忆去年寒食后，满天风雨夜同衾。
山中酒熟
作者：李廷仪
朝代：明

松花酒熟菊花期，野老门开对石矶。便唤邻翁相对饮，一帘疏雨看霏霏。
怀聂三尹
作者：李廷仪
朝代：明

堂堂岁月去骎骎，才见红芳又绿阴。春草天涯孤客恨，暮云江上故人心。蝇蜗名利年来淡，湖海交情老愈深。欲整焦桐歌古调，半帘疏雨漏声沈。
招宝山
作者：李廷仪
朝代：明
体裁：七言律诗

乱峰历历送秋烟，翠岛如螺海上连。重译南来逢盛世，逝波东注惜流年。昔传方士求仙去，今见将军奏凯旋。绝顶天风发长啸，大鹏西系水如天。
招宝山
作者：李廷仪
朝代：明

乱峰历历送秋烟，翠岛如螺海上连。重译南来逢盛世，逝波东注惜流年。昔传方士求仙去，今见将军奏凯旋。绝顶天风发长啸，大鹏西繫水如天。
早朝
作者：李廷仪
朝代：明

银钥春开虎豹关，万方拜舞玉珊珊。银河露湿金茎柱，宝炬光摇玉笋班。风落钧天门左角，云扶帝座殿中间。欲知盛世无为意，退食夔龙纳谏还。
春夜词
作者：李廷仪
朝代：明

檐铁铿风春梦醒，紫绫缩脱冰肌冷。瀼瀼玉露下空阶，半窗月弄庭花影。含颦起视牛女星，春山黛簇秋波凝。阑干倚遍不成寐，凄凉何处軥辀声。
春晓词
作者：李廷仪
朝代：明

繁花落尽莺声老，汀洲绿遍王孙草。百尺游丝拂地轻，一炉沈水披香早。长门深闭金锁合，小殿清幽玉阶扫。遥见朱衣小队来，隔花低唱风光好。
春阴
作者：李廷仪
朝代：明

十日春无一日晴，玉阶芳草傍愁生。筚门静掩飞红乱，听尽流莺自在声。
昭君引
作者：李廷仪
朝代：明

晓承明诏别金銮，上马啼红玉颊寒。寄语高坛休拜将，空凭粉黛博粗安。
村居散步
作者：李廷仪
朝代：明

杖藜徐步意逍遥，望里风烟事事饶。偶遇腴田思种术，閒经断涧欲营桥。农家傍竹门深掩，古庙依山字半销。何处晚风吹古调，太平村落醉归樵。
杨州逢乡人
作者：李廷仪
朝代：明

乡人不识识乡音，欲问先看泪满襟。岂是不知儿女态，天涯孤客易伤心。
杨恒叔山堂听雨限韵
作者：李廷仪
朝代：明

昨夜毕星吾已占，朝来雨气映须髯。不劳行蚁先移穴，且听鸣鸠故傍帘。满地星红风片委，半池鸭绿夜痕添。偶来一聚逢三益，无限馀波醉里沾。
松阴
作者：李廷仪
朝代：明

松阴三四里，绿泼一溪幽。花与僧分种，山邀鹤共游。但贪诗遣兴，难仗酒消愁。散步茅檐下，狂吟月满头。
枯木竹石
作者：李廷仪
朝代：明

渴龙饮海海水枯，棱撑怪石云模糊。娲皇不用补天漏，长留对此珊瑚株。珊瑚十丈插云表，气势高压扶桑晓。昼长清气寒欲凝，一天凉思秋冥冥。须臾凤鸟西飞去，九疑对面何青青。
潜山道中
作者：李廷仪
朝代：明

地僻居人少，衡茅三五家。孤村屯落叶，野水削平沙。竹径门深掩，松毛岭半遮。黄云收晚稻，妇子庆污邪。
濯陇图
作者：李廷仪
朝代：明

濯陇雨晴春水生，人人驱犊陇头耕。太平不在笙歌里，只听前村打稻声。
画竹
作者：李廷仪
朝代：明

琼花冻勒苍龙骨，法水低淋彩凤翎。愁绝英皇浑不语，九疑相对数峰青。
登虎邱
作者：李廷仪
朝代：明

山寺遥闻白虎蹲，望中烟树小江村。台游麋鹿歌声尽，土蚀雌雄剑气存。霸业已销无限恨，吴宫空吊未归魂。凭高向晚孤吟处，凉月疏钟隔水闻。
眠竹径
作者：李廷仪
朝代：明

小径疏疏竹几竿，春风披拂长琅玕。日长试展湘纹卧，一枕苍云入梦寒。
祀张曲江祠
作者：李廷仪
朝代：明

芙蓉叠叠拥梅关，霜落枫林色正斑。马向云中驰鸟道，人从海上见仙山。平时信史歆贤相，今日雄祠拜古颜。千载英魂招不返，悲歌空踏乱云还。
舟中病起
作者：李廷仪
朝代：明

短栏孤艇倚中流，历历江山拭远眸。溪影翠摇堤畔柳，波光晴拥驿边楼。宦途故旧多青眼，尘世功名尽白头。篷底才怜宁寝夜，又飞清梦绕皇州。
过净居寺
作者：李廷仪
朝代：明

淅淅西风着敝裘，净居长日水云幽。百年底事空啼鸟，几处寒林自送秋。白虎绕关山北拱，青龙夹道水东流。肩舆南下重回首，身在蓬山最上头。
送人还莆
作者：李廷仪
朝代：明

帝里逢春柳可攀，黄尘千丈拂衣还。一官莫道是何物，万事不如归故山。黄菊喜迎高士醉，白鸥今傍主人閒。木兰陂上应相待，钓艇夷犹水一湾。
送春
作者：李廷仪
朝代：明

留春无计奈春何，满地莺声绿树多。痴蝶纷纷少情思，尚饕馀馥抱残柯。
送王典史
作者：李廷仪
朝代：明

云边驿路天低树，篷底寒声雁报秋。记取西风送君处，离离蘅杜满芳洲。
送陈骏之雷州教
作者：李廷仪
朝代：明

潞浒长歌泊小舠，旋收红叶煮霜螯。雷庠今喜君来重，海国休云路去劳。官舍绿屯椰叶暝，讲堂红映荔枝高。天边作宦怜吾老，愁入乡园首重搔。
醉歌赠王时彦之京
作者：李廷仪
朝代：明

功名乐少年，栖迟淹老丑。世事难重陈，且饮杯中酒。灯前快意漫高歌，时下朱颜岂常有。劝君痛饮君莫辞，秋风落尽章台柳。古来贤达多不偶，腰间宝剑作龙吼。不用閒嗔里闬儿，彼识吾曹是谁否。君已醉，我未醒，起看东方明未明。摩娑两眼别君去，酒徒谁复长安市。
醉渔图
作者：李廷仪
朝代：明

短蓑宿雨晞残湿，一竿深坐矶头石。捲纶归去踏莎堤，笠影斜翻半山日。红杏桥边有酒家，将鱼换酒不须赊。醉倒竹根呼不醒，梦魂随月入芦花。
青郊归牧
作者：李廷仪
朝代：明

庶草敷荣翠满墟，夕阳归牧雨晴初。清时只唱升平曲，牛角何心挂汉书。
雨后登蒙山
作者：李廷厚
朝代：明
体裁：七言律诗

崚嶒山势俯重楼，万壑生寒宿雨收。藜杖自将云影乱，岩花独对鸟声幽。鲁疆入望烟如织，岱色浮空翠欲流。邂逅大观天地尽，不知人世有瀛洲。
上海
作者：李廷是
朝代：明
体裁：五言律诗

万里朝宗水，喧豗沪垒东。稽天新涨碧，浴日晓云红。地控三吴尽，潮分两浙通。春申遗庙在，社鼓赛村翁。
中秋夜半对月
作者：李廷是
朝代：明
体裁：五言律诗

准拟中秋月，归来拨闷看。星疏悬海峤，风细驻林端。老子兴不浅，清宵眠未安。呼童重漉酒，旧事话团圞。
偶成
作者：李廷是
朝代：明
体裁：五言律诗

早色辞乡国，归来鬓已华。朔鸿乘雪起，海燕受风斜。兴起因鲈脍，饥还倚蕨芽。故交零落尽，不敢叹无家。
半山闻莺
作者：李廷是
朝代：明
体裁：五言绝句

一路篮舆稳，山行日欲西。藤花开未尽，随处有黄鹂。
和陶饮酒诗
作者：李廷是
朝代：明
体裁：古风

寄此一椽下，日遭群动喧。我自饮吾酒，勿觉日影偏。终身在城市，仍不异云山。清风与明月，有时相往还。昨者事已往，今者又何言。
慰孝先
作者：李廷是
朝代：明
体裁：五言律诗

东湖一片水，喜汝暂停舟。既有故人在，能无十日留。残花仍滴露，新涨正浮鸥。生计安垂白，从人笑直钩。
最忆
作者：李廷是
朝代：明
体裁：七言绝句

年年作客不归家，绿遍平芜一望赊。最忆竹堂西畔坐，茶烟吹过紫藤花。
永安湖送戴集之归婺州
作者：李廷是
朝代：明
体裁：五言律诗

一片沧浪水，南湖与北湖。柴扉明落日，渔艇暗春蒲。聚散当佳节，悲欢属老夫。戴颙栖隐处，风物满长涂。
言别
作者：李廷是
朝代：明
体裁：五言绝句

夜值芭蕉雨，时当鄠杜秋。匆匆无一语，相视上孤舟。
送邵汉旬归兰溪
作者：李廷是
朝代：明
体裁：五言律诗

屈指兰溪路，乘风四日程。江声欹枕急，山色满船轻。汝自谋行止，人谁解送迎。金华仙洞里，瑶草石台生。
锄草次张元岵孝廉韵
作者：李廷是
朝代：明
体裁：五言律诗

造化无私泽，诛锄有独劳。落花分径阔，迸笋出篱高。滋蔓非吾意，为营任尔曹。何如张仲蔚，门外满蓬蒿。
堂联
作者：李廷机
朝代：明
体裁：联

人重官非官重人；德胜才毋才胜德。
雨霁闻蝉
作者：李廷机
朝代：明
体裁：七言绝句

五云初霁曙光流，垂柳千条荫御沟。两岸新蝉啼不住，隔林遥送汉宫秋。
再入梵安寺
作者：李廷柬
朝代：明
体裁：五言律诗

两入梵安寺，霏谈浩莫涯。松阴归倦鹤，池草入鸣蛙。客厌空山雨，僧烹近午茶。萧然淹世味，何事更乘槎。
经广教废寺
作者：李廷柬
朝代：明
体裁：五言律诗

广教过斜日，经台靡孑存。阴云蒸野水，衰草结荒村。有鸟能啼树，无僧可与论。江寒烟暝合，渔笛自黄昏。
壶公山
作者：李廷梧
朝代：明
体裁：七言律诗

竹杖青鞋及晓晖，岚光晴映薜萝衣。山空幽鸟如相恋，天阔浮云不碍飞。爱听松风心共远，扫残苔石坐忘归。相逢莫尽浮生话，恐落禅家第二机。
送人休致
作者：李廷梧
朝代：明
体裁：七言律诗

漫将春浪浣尘衣，天马如今不受鞿。旅客岂堪千里别，故乡初见一人归。薰风驿路黄鹃语，细雨湘云紫蕨肥。回首都门联旧侣，江湖应有寸心飞。
题凤鸣寺
作者：李廷梧
朝代：明
体裁：七言律诗

凤鸟何时此地鸣，谁将下里配周京。已无文字书年月，空有榱题记姓名。落日亭台横塔影，西风门巷作秋声。遥思哕哕当时事，独对孤云坐月明。
秋日
作者：李廷相
朝代：明
体裁：五言绝句

宦思随秋薄，幽怀对酒宽。晚凉贪露坐，明月上阑干。
乌石山
作者：李廷美
朝代：明

乌石蜿蜒势若龙，中峰叠出玉芙蓉。四围绿绕城边水，几点青来江上峰。宋主蒙尘留断刻，唐儒骂贼有遗踪。酒阑未尽登临兴，僧在翠微敲暮钟。
乙卯元夕感怀
作者：李廷美
朝代：明

满城灯火杂笙歌，老病其如好景何。愁逐肠回偏作阵，泪从心落欲成河。风飘香去笼花坞，月射窗来照茧窝。自笑平生最潇洒，不堪今夜寂寥多。
又和韵
作者：李廷美
朝代：明

赏春联骑到南山，纳纳乾坤指顾间。古碣有文挥藓看，仙岩无路倚萝攀。钓龙台下千艘集，演武场中万马閒。自是圣朝多雨露，白头饶许挂冠还。
哭李和之
作者：李廷美
朝代：明

少小交游到白头，忽闻哀讣泪滂流。孟郊不副韩公望，李白空贻杜甫愁。经学一函传菽粟，诗歌千古戛琳璆。伤心何处尤堪痛，旅榇迢迢向首邱。
寿林母太安人
作者：李廷美
朝代：明

碧桃香，萱草绿，高堂宴坐人如玉。紫霞满酌黄金卮，羽衣缓舞霓裳曲。天涯游子新归来，白头一见心颜开。乌纱视膳登元炜，彩服承欢戏老莱。自言蔗境日西薄，眼看三凤巢阿阁。君恩荡荡高云天，祖泽绵绵重山岳。桑田沧海几回春，王母麻姑即世人。纵然地上多龟鹤，那似家中有凤麟。
崇明踏灾行
作者：李廷美
朝代：明

东明海外崇明沙，天造地设诚堪誇。由唐武德及昭代，星罗棋布俱人家。膏腴万顷平如掌，菽麦禾麻任生长。农夫四序庆有秋，戍卒频年乐无恙。客船渔舫千百艘，波涛出没如游鳌。乡氓喜有鱼盐利，县令浑无案牍劳。春风一动阴云扫，桃李村村照人好。帅阃供储不后期，京师贡赋常输早。民安物阜九百年，天意胡为忽变迁。龙争鲸斗西湾外，螭舞蛟潜北渚边。长堤巨堑环阡陌，日就崩颓漫通塞。咸潮几度到城壕，怪物鲜生食禾麦。以兹年岁屡不丰，十室比连九室空。渔郎罢网悲残月，估客停帆怨逆风。征徭逋负相追逐，穷乡遍是逃亡屋。逃亡自弃还自伤，半在江南半江北。萧萧故垒荻芦秋，萋萋荒冢蒿莱稠。大家门外埋青草，古寺基前泛白鸥。我来观风长太息，历向人间访陈迹。携锄荷筱行且惊，戴白垂髫走且泣。肩舆逡巡三日程，满目凄凉不断情。庸医莫疗膏肓疾，拙妇难调藜蕨羹。暮归默默无奇策，孤烛荧荧带愁色。湘灵饮恨金徽绝，羽客怀仙洞箫歇。狂来击碎珊瑚枝，陈怀欲欣天翁知。女娲头颅可汗血，神禹手足须胼胝。乃知造化有常理，阴阳消长旋终始。山川流峙性本然，沧海桑田戏人耳。
崇明踏灾行
作者：李廷美
朝代：明
体裁：古风

东明海外崇明沙，天造地设诚堪誇。由唐武德及昭代，星罗棋布俱人家。膏腴万顷平如掌，菽麦禾麻任生长。农夫四序庆有秋，戍卒频年乐无恙。客船渔舫千百艘，波涛出没如游鳌。乡氓喜有鱼盐利，县令浑无案牍劳。春风一动阴云扫，桃李村村照人好。帅阃供储不后期，京师贡赋常输早。民安物阜九百年，天意胡为忽变迁。龙争鲸斗西湾外，螭舞蛟潜北渚边。长堤巨堑环阡陌，日就崩颓漫通塞。咸潮几度到城壕，怪物鲜生食禾麦。以兹年岁屡不丰，十室比连九室空。渔郎罢网悲残月，估客停帆怨逆风。征徭逋负相追逐，穷乡遍是逃亡屋。逃亡自弃还自伤，半在江南半江北。萧萧故垒荻芦秋，萋萋荒冢蒿莱稠。大家门外埋青草，古寺基前泛白鸥。我来观风长太息，历向人间访陈迹。携锄荷筱行且惊，戴白垂髫走且泣。肩舆逡巡三日程，满目凄凉不断情。庸医莫疗膏肓疾，拙妇难调藜蕨羹。暮归默默无奇策，孤烛荧荧带愁色。湘灵饮恨金徽绝，羽客怀仙洞箫歇。狂来击碎珊瑚枝，陈怀欲訢天翁知。女娲头颅可汗血，神禹手足须胼胝。乃知造化有常理，阴阳消长旋终始。山川流峙性本然，沧海桑田戏人耳。
游平远台
作者：李廷美
朝代：明

二十馀年泛海萍，古台名胜始重登。身如方外逃虚子，心似人间有发僧。雁带寒来红入叶，梅惊秋老绿侵藤。日斜酒尽山门晚，千树松涛泻佛灯。
耆英会
作者：李廷美
朝代：明

四人三百一十岁，昔日同年今日会。少宰堂中张绮筵，风光迥出尘埃外。两两歌童宫样妆，明眸皓齿声相配。美酒香茶雨露清，奇花异卉烟霞蔼。座中有客称病夫，阔论高谈恣忘愧。醉来环坐空庭中，碧天为幕云为盖。侍童初进玉脂酥，宰夫复荐金鳞脍。共言游乐终此宵，莫向樽前嗟老大。君不见裴度投老归东都，堂开绿野名犹在。又不见疏广还家乐赐金，只忧孙子生骄怠。何如留此方寸田，不种桑麻惟种艾。四人三百一十岁，相知始为鹿鸣会。后来仕路各飞腾，半在朝中半江外。金犀横带谢与王，事业功名两相配。龚潘白首尚为郎，胸襟洒落春云蔼。伟哉英达四老成，用舍行藏总无愧。会中同游更五人，惟我庸愚荷遮盖。朅来宴会少宰堂，百味珍羞杂莼脍。酒行随量坐序年，不偏致身官小大。古选新诗首首赓，清风明月时时在。圣恩如海长自深，归来岂为宦成怠。祗今居处贵养心，箧中那用三年艾。
耆英会·其一
作者：李廷美
朝代：明

四人三百一十岁，昔日同年今日会。少宰堂中张绮筵，风光迥出尘埃外。两两歌童宫样妆，明眸皓齿声相配。美酒香茶雨露清，奇花异卉烟霞蔼。座中有客称病夫，阔论高谈恣忘愧。醉来环坐空庭中，碧天为幕云为盖。侍童初进玉脂酥，宰夫复荐金鳞脍。共言游乐终此宵，莫向樽前嗟老大。君不见裴度投老归东都，堂开绿野名犹在。又不见疏广还家乐赐金，只忧孙子生骄怠。何如留此方寸田，不种桑麻惟种艾。
耆英会·其二
作者：李廷美
朝代：明

四人三百一十岁，相知始为鹿鸣会。后来仕路各飞腾，半在朝中半江外。金犀横带谢与王，事业功名两相配。龚潘白首尚为郎，胸襟洒落春云蔼。伟哉英达四老成，用舍行藏总无愧。会中同游更五人，惟我庸愚荷遮盖。朅来宴会少宰堂，百味珍羞杂莼脍。酒行随量坐序年，不偏致身官小大。古选新诗首首赓，清风明月时时在。圣恩如海长自深，归来岂为宦成怠。祗今居处贵养心，箧中那用三年艾。
荣寿堂为刘用行二亲题
作者：李廷美
朝代：明
体裁：古风

人生无百年，光阴如反掌。得意功名鲜有终，无情白发偏能长。何如刘氏美双亲，伯鸾德曜堪比伦。荷衣蕙带非忤俗，裙布荆钗不为贫。穷居宴坐长相守，朝看云山暮杯酒。鹿车不挽阶下霜，麦舟每系门前柳。膝间产有六凤雏，翩翩文采行相呼。珍羞晓侍几筵立，彩服日向庭闱趋。个中一人眉最白，青年来作金门客。三载秋台冻壑冰，一点丹心古厓柏。圣皇致理优臣工，敦本劝者行受封。奎章宸翰绕紫凤，金函象轴回飞龙。早朝敕下麒麟殿，一道恩光到乡县。翠壁红泉鹤饮乾，碧墅香泥鹿行遍。内江百里俱腾欢，出门一笑天地宽。邻媪共看新宠妇，邑人齐拜老秋官。华堂初搆东溪左，四面清幽多□可。隙地都栽碧色桃，閒田尽种金光草。世间甲子空悠悠，星辰右转水东流。愿得长绳千万丈，系住西飞红日头。
荣寿堂为刘用行二亲题
作者：李廷美
朝代：明

人生无百年，光阴如反掌。得意功名鲜有终，无情白发偏能长。何如刘氏美双亲，伯鸾德曜堪比伦。荷衣蕙带非忤俗，裙布荆钗不为贫。穷居宴坐长相守，朝看云山暮杯酒。鹿车不挽阶下霜，麦舟每繫门前柳。膝间产有六凤雏，翩翩文采行相呼。珍羞晓侍几筵立，彩服日向庭闱趋。个中一人眉最白，青年来作金门客。三载秋台冻壑冰，一点丹心古厓柏。圣皇致理优臣工，敦本劝者行受封。奎章宸翰绕紫凤，金函象轴回飞龙。早朝敕下麒麟殿，一道恩光到乡县。翠壁红泉鹤饮乾，碧墅香泥鹿行遍。内江百里俱腾欢，出门一笑天地宽。邻媪共看新宠妇，邑人齐拜老秋官。华堂初搆东溪左，四面清幽多□可。隙地都栽碧色桃，閒田尽种金光草。世间甲子空悠悠，星辰右转水东流。愿得长绳千万丈，繫住西飞红日头。
送何廷秀之任福建
作者：李廷美
朝代：明

我闻先生未出仕，丹凤之雏骥之子。腹中经史五岳云，笔下词源三峡水。早探月窟攀天香，春官典礼列帝㫄。金玉持心槿荼节，文绣为服齑盐肠。年来移典秋台狱，朗然一朵光明烛。平反人疑张释之，果断时称包孝肃。纷纷势利鸿毛轻，公馀半榻和风生。小轩可比石渠富，空庭不减玉堂清。狂澜百折东下疾，砥柱中流山屹立。三公八俊少相知，五侯七贵谁能识。天官冢宰新拜麻，鉴衡一举怜才华。荐书三上沐俞允，欢动吾闽亿万家。凤池日暖雨初歇，绯袍金带辞丹阙。匹马驱驰蓟北尘，孤舟荡漾淮南月。吾闽僻在天南边，海滨邹鲁旧相传。士有恒心贾有积，女勤蚕织男勤田。忆从草寇相荼毒，穷乡半是逃亡屋。野树风凋柯叶枯，水田堤溃蒿莱没。天门万里天不知，复有苛政如茧丝。金珰赫赫益响震，玉壶凛凛连颠危。我曹滥厕衣冠列，闽水闽山久离别。逢人偶说故乡情，顿觉愁怀心内热。先生于我最相亲，此行百责难重陈。致君尧舜平生志，务令八部皆阳春。
送何廷秀之任福建
作者：李廷美
朝代：明
体裁：古风

我闻先生未出仕，丹凤之雏骥之子。腹中经史五岳云，笔下词源三峡水。早探月窟攀天香，春官典礼列帝旁。金玉持心槿荼节，文绣为服齑盐肠。年来移典秋台狱，朗然一朵光明烛。平反人疑张释之，果断时称包孝肃。纷纷势利鸿毛轻，公馀半榻和风生。小轩可比石渠富，空庭不减玉堂清。狂澜百折东下疾，砥柱中流山屹立。三公八俊少相知，五侯七贵谁能识。天官冢宰新拜麻，鉴衡一举怜才华。荐书三上沐俞允，欢动吾闽亿万家。凤池日暖雨初歇，绯袍金带辞丹阙。匹马驱驰蓟北尘，孤舟荡漾淮南月。吾闽僻在天南边，海滨邹鲁旧相传。士有恒心贾有积，女勤蚕织男勤田。忆从草寇相荼毒，穷乡半是逃亡屋。野树风凋柯叶枯，水田堤溃蒿莱没。天门万里天不知，复有苛政如茧丝。金珰赫赫益响震，玉壶凛凛连颠危。我曹滥厕衣冠列，闽水闽山久离别。逢人偶说故乡情，顿觉愁怀心内热。先生于我最相亲，此行百责难重陈。致君尧舜平生志，务令八部皆阳春。
送杨士伟佶充贡赴南畿秋闱
作者：李廷美
朝代：明

君年十五二十时，雄词健笔人共推。功名失意等閒过，不随曲学争奔驰。春风吹起冲霄翼，承恩赐对金銮掖。纵横礼乐三千言，铺张王道皆忠赤。客窗会我正忘情，书来又向金陵行。一尊绿酒沙头别，满路青云足下生。金陵太学人如蚁，试问如君能有几。大手须呈五凤楼，强弓拟发穿杨技。扩斋夫子是吾师，别后蹉跎复岁馀。相逢为问平安否，莫咎疏慵少寄书。
送杨维新归四明省亲
作者：李廷美
朝代：明

我昔隐居白云边，耳闻学士杨大年。比来偶尔识丰采，岿然如睹蓬壶仙。云霄籍籍纷簪组，学士才华独奇古。史笔浑雄司马迁，词源浩瀚唐韩愈。十年坐对玉堂春，九重眷顾应殊伦。大羹未试调和手，陈情暂乞归宁亲。都城八月秋风早，浮云捲尽天如扫。拜宠初辞五凤楼，香车便出长安道。大通桥头流水香，槐阴细细槐花黄。临岐酌酒一为别，兴发不辞归路长。画船锦䌫波千顷，客散风恬醉初醒。两岸斜阳万里情，半江斜日孤帆影。行行遥指浙东城，天际逶迤不断青。苏台月色吟边见，鄞水潮声梦里听。倚门慈母头如雪，宫锦新衣懒不着。元炜登堂夙愿偿，曾参调膳离忧歇。故山依旧故人疏，吊古登高思有馀。重门日暖高轩屦，曲巷频回长者车。一时游乐未知极，转头便见梅花白。海味虽甘久佳人，文星长照东归客。吾皇图治初励精，瓦缶毁弃黄钟鸣。先生欲副苍生望，移孝为忠是别情。
送杨维新归四明省亲
作者：李廷美
朝代：明
体裁：古风

我昔隐居白云边，耳闻学士杨大年。比来偶尔识丰采，岿然如睹蓬壶仙。云霄籍籍纷簪组，学士才华独奇古。史笔浑雄司马迁，词源浩瀚唐韩愈。十年坐对玉堂春，九重眷顾应殊伦。大羹未试调和手，陈情暂乞归宁亲。都城八月秋风早，浮云捲尽天如扫。拜宠初辞五凤楼，香车便出长安道。大通桥头流水香，槐阴细细槐花黄。临岐酌酒一为别，兴发不辞归路长。画船锦缆波千顷，客散风恬醉初醒。两岸斜阳万里情，半江斜日孤帆影。行行遥指浙东城，天际逶迤不断青。苏台月色吟边见，鄞水潮声梦里听。倚门慈母头如雪，宫锦新衣懒不着。元炜登堂夙愿偿，曾参调膳离忧歇。故山依旧故人疏，吊古登高思有馀。重门日暖高轩屦，曲巷频回长者车。一时游乐未知极，转头便见梅花白。海味虽甘久佳人，文星长照东归客。吾皇图治初励精，瓦缶毁弃黄钟鸣。先生欲副苍生望，移孝为忠是别情。
送林世增之春闱
作者：李廷美
朝代：明

郭隗台前信使还，便携书剑出闽山。济时功业尊周召，经世文章在孔颜。杏苑探花三月里，枫宸献玉寸阴间。京华若问侗庵老，万顷云头一鹤閒。
送许纯嘏之春闱
作者：李廷美
朝代：明

英妙才华誉四驰，秋风鹗荐上京师。太冲久有三都赋，韩愈今无二鸟词。天下名山游览日，道傍幽迹和吟时。浮云富贵何须问，要使香名勒鼎彝。
送赵进士瑶还泉州
作者：李廷美
朝代：明

识子何不早，见子即倾倒。朝来江上送客归，欲行未行心草草。子行逸思何飘飘，神仙气爽金玉标。去年曾占鳌头选，平地走马如丹霄。今年召对五云里，万言一献天颜喜。此行深荷圣恩饶，人生际遇曾无几。都门三月丽人天，软红娇紫争春妍。晴云重绕蓟北树，暖风独送江南船。孤帆渺渺带残日，一雁斜飞去无迹。倚篷翻忆新交游，回首金台犹只尺。到家想及红蕖香，四方观者如堵墙。固不学相如之归蜀，季子之还乡。亦不学闭门脱尘俗，旧书更把殷勤读。明年有诏徵还朝，早束行装献荆玉。
送郑大经教授顺德为彭凤仪作
作者：李廷美
朝代：明

京师三月春熙熙，杏花未落杨花飞。紫陌红尘扑人面，何堪与客相别离。念君与我共乡县，沦交自昔忘贫贱。十年泮水对床眠，万里云霄同鹗荐。一从看罢上林春，宦海奔波各致身。匡衡抗疏精神倦，刘向传经事业新。年华冉冉同流水，每得君书悲复喜。朅来邂逅未成欢，又见青毡逐行李。望中何处是邢台，百雉层城亦壮哉。磁川树色云边见，漳水山光天际开。怜君此去头尚黑，馆下诸生眉半白。栋梁榱桷不自成，楩楠梓杞维君择。太邱侍御我所知，年来督学共称宜。鹭车到日重抡秀，定叹英贤异昔时。
题林叔北壁上飞鸣宿食芦雁
作者：李廷美
朝代：明

寒塘九月风萧索，莲花落尽芦花白。弟兄相聚最多情，同向塘中恋秋色。长空千里云雾收，安巢各有稻梁谋。飞鸣宿食且适意，切莫离群过别洲。
演武亭秋闱较射
作者：李建勋
朝代：明

卸却缝衣拂战裙，天山三箭可谁群。眼空百步穿杨叶，巧弋双雕落阵云。投笔每怀班定远，请缨长忆汉终军。丈夫夙抱鹰扬志，伫勒燕然纪窦勋。
吊裴尔成
作者：李弃
朝代：明

几年同笔砚咿唔，醴酒频供我湎濡。醉里妄言始妄听，醒时庄语识庄图。丝从渐染分黄黑，眼眩苍暝混雁凫。世人结交云雨幻，三人臭味若生无。
春吟
作者：李弃
朝代：明

东风吹我衣，不能开我眉。何曾如草木，动辄得芳菲。有葽皆秋气，无声不子规。踏青驱拄杖，席地误沾泥。呼仆抬愚谑，过僧值掩扉。会心行到且，疏雨促人归。
赠祁巽川郎中使朝鲜
作者：李彰
朝代：明

使节辉煌出禁城，千官祖道拥行旌。龙章躬佩皇华重，凤诏星驰叱驭轻。绝域喜瞻周典礼，远人惊拜汉威名。福星满路山川丽，沧海无波日月明。
九成台有怀
作者：李待问
朝代：明

台枕秋江拂曙凉，先人曾此赋重阳。碧纱掩映还生色，彩笔低回几断肠。五岭风烟归逸兴，百年身世付清商。屏星没后知音迥，遗草空令讽咏长。
入典剧署作
作者：李待问
朝代：明

自许投身粤水边，病慵那得溷三铨。新恩喜值飞龙日，旧署惊看画鹤年。未有涓埃酬圣主，敢将疏拙对时贤。东方更忆艰难计，每为除书一黯然。
凤阳道中
作者：李待问
朝代：明

圣祖龙飞日，周遭佳气葱。蜿蜒来岱岳，鸡犬近新丰。汤沐瞻中立，河山忆上公。只今全盛日，不数汉歌风。
卧子招饮卧龙山蓬莱阁
作者：李待问
朝代：明
体裁：五言律诗

故人留牍少，酒坐亦从容。俯视湖一曲，不知花几重。澄烟天镜水，哀壑禹陵松。身在蓬莱阁，千岩第一峰。
咏史
作者：李待问
朝代：明

冥冥商岭叟，晔晔紫云芝。本为留侯出，翻令汉祖知。羽仪聊可挹，矰缴竟安施。回首故山寂，功成自此辞。博浪千金恨，韩原五世思。即看烧栈处，犹是报家时。黄石期将近，紫芝人在兹。屠秦与灭项，不已帝王师。赤发交真主，彤帏卧故人。狂奴终作态，盛世耻为臣。上客干星象，清风拂钓纶。只今严濑下，应不数图麟。汉相嘘遗鼎，艰危事匪躬。应知有巨手，何必论成功。千古君臣际，三分策虑中。空馀出师表，泪洒永安宫。南渡分崩日，如公不见庸。君王已为虏，时宰尚和戎。饶有持危略，空余恋阙忠。至今谈宋事，犹复泣陈东。千载惟公在，人间男子奇。君臣共生死，天地失华夷。青史犹堪泣，黄冠重所思。秖怜易降者，不洒李陵悲。
咏史·其一
作者：李待问
朝代：明

冥冥商岭叟，晔晔紫云芝。本为留侯出，翻令汉祖知。羽仪聊可挹，矰缴竟安施。回首故山寂，功成自此辞。
咏史·其三
作者：李待问
朝代：明

赤发交真主，彤帏卧故人。狂奴终作态，盛世耻为臣。上客干星象，清风拂钓纶。只今严濑下，应不数图麟。
咏史·其二
作者：李待问
朝代：明

博浪千金恨，韩原五世思。即看烧栈处，犹是报家时。黄石期将近，紫芝人在兹。屠秦与灭项，不已帝王师。
咏史·其五
作者：李待问
朝代：明

南渡分崩日，如公不见庸。君王已为虏，时宰尚和戎。饶有持危略，空余恋阙忠。至今谈宋事，犹复泣陈东。
咏史·其六
作者：李待问
朝代：明

千载惟公在，人间男子奇。君臣共生死，天地失华夷。青史犹堪泣，黄冠重所思。秖怜易降者，不洒李陵悲。
咏史·其四
作者：李待问
朝代：明

汉相嘘遗鼎，艰危事匪躬。应知有巨手，何必论成功。千古君臣际，三分策虑中。空馀出师表，泪洒永安宫。
拟古
作者：李待问
朝代：明

十载从军建羽旄，凤楼西去接临洮。三秋月照龙沙白，九日霜飞雁塞高。夜夜孤鸾巢翡翠，年年战马迓蒲萄。何人为扫燕然石，一曲铙歌指大刀。
白云山作
作者：李待问
朝代：明

为挹仙踪拄碧筇，白云峰接紫云峰。山连罗障秋涵郭，寺挂流霞暮隐钟。落月未归珠树鹤，飞泉常护法池龙。蘼芜丹灶今何处，始忆神楼不易逢。
芦沟桥晚眺
作者：李待问
朝代：明

锦堞压长桥，芦沟雪半消。九衢龙气绕，一望马蹄遥。漠漠云烟断，平平风草骄。行人明月夜，寥落听鸣刁。